open-index/open-wikipedia-markdown huggingface dataset:
ಬಾರ್ಡರ್-ಗವಾಸ್ಕರ್ ಟ್ರೋಫಿ

ಭಾರತ ಮತ್ತು ಆಸ್ಟ್ರೇಲಿಯಾ ತಂಡಗಳ ನಡುವೆ ನಡೆಯುವ ಟೆಸ್ಟ್ ಕ್ರಿಕೆಟ್ ಸರಣಿ. ಭಾರತದ ಸುನಿಲ್ ಗವಾಸ್ಕರ್ ಹಾಗೂ ಆಸ್ಟ್ರೇಲಿಯಾದ ಅಲನ್ ಬಾರ್ಡರ್ ಅವರ ಹೆಸರನ್ನು ಈ ಸರಣಿಗೆ ಇಡಲಾಗಿದೆ. ಇವರಿಬ್ಬರೂ ತಮ್ಮ ತಂಡಗಳ ನಾಯಕರಾಗಿದ್ದವರು ಮತ್ತು ಇಬ್ಬರೂ ಟೆಸ್ಟ್‍ ಕ್ರಿಕೆಟ್‌ನಲ್ಲಿ ೧೦೦೦೦ ರನ್ನುಗಳನ್ನು ಗಳಿಸಿದ್ದಾರೆ. ಈ ಸರಣಿಯು ವಿಶ್ವದಲ್ಲಿಯೇ ಅತ್ಯಂತ ಪೈಪೋಟಿಯಿಂದ ಕೂಡಿರುವ ಸರಣಿಯೆಂಬ ಖ್ಯಾತಿ ಹೊಂದಿದೆ.

= ಸರಣಿಯ ಪ್ರಮುಖ ಪಂದ್ಯಗಳು =
* ಕೊಲ್ಕತ್ತಾದ ಈಡನ್ ಗಾರ್ಡನ್ಸ್‍ ಮೈದಾನಲ್ಲಿ ೨೦೦೧ರಲ್ಲಿ ನಡೆದ ಎರಡನೆಯ ಟೆಸ್ಟ್‍. 
**‌ ಭಾರತಕ್ಕೆ ೧೭೧ ರನ್ನುಗಳಿಂದ ವಿಜಯ. 
** ಹರಭಜನ್ ಸಿಂಗ್‌ಗೆ ಹ್ಯಾಟ್ರಿಕ್. ಹ್ಯಾಟ್ರಿಕ್ ಗಳಿಸಿದ ಭಾರತದ ಮೊದಲ ಬೌಲರ್.
** ವಿ ವಿ ಎಸ್ ಲಕ್ಷ್ಮಣ್ ೨೮೧ ರನ್. ಭಾರತದ ಬ್ಯಾಟ್ಸ್‍ಮನ್ ಒಬ್ಬರಿಂದ ಅತಿ ಹೆಚ್ಚು ರನ್ (ಅಂದಿಗೆ).
** ಭಾರತ ಫಾಲೋ ಆನ್ ಹೇರಿಸಿಕೊಂಡ ನಂತರವೂ ಪಂದ್ಯ ಗೆದ್ದ ಮೂರನೆಯ ತಂಡ.
** ೧೬ ಟೆಸ್ಟ್‍ ಪಂದ್ಯಗಳನ್ನು ಗೆದ್ದಿದ್ದ ಆಸ್ಟ್ರೇಲಿಯಾದ ಓಟಕ್ಕೆ ತಡೆ.

* ಮುಂಬೈಯ ವಾನಖೇಡೆ ಕ್ರೀಡಾಂಗಣದಲ್ಲಿ ೨೦೦೪ರಲ್ಲಿ ನಡೆದ ನಾಲ್ಕನೆಯ ಟೆಸ್ಟ್‍.
**‌ ಭಾರತಕ್ಕೆ ೧೩ ರನ್ನುಗಳಿಂದ ಜಯ.
** ಎರಡು ದಿನಗಳಲ್ಲಿ ಪಂದ್ಯ ಮುಕ್ತಾಯ. ಅತಿ ಕಡಿಮೆ ಅವಧಿಯಲ್ಲಿ ಮುಗಿದ ಪಂದ್ಯಗಳಲ್ಲೊಂದು.

* ಸಿಡ್ನಿಯಲ್ಲಿ ೨೦೦೭ರಲ್ಲಿ ನಡೆದ ಎರಡನೆಯ ಟೆಸ್ಟ್‍.
** ಕೇವಲ ೧೩ ನಿಮಿಷಗಳ ಆಟ (ಎರಡು ಓವರ್) ಬಾಕಿ ಇರುವಾಗ ಆಸ್ಟ್ರೇಲಿಯಾಗೆ ಜಯ.
** ಪ್ರಸಿದ್ಧ ತೀರ್ಪುದಾರರಾದ ಸ್ಟೀವ್ ಬಕ್ನರ್ ಅವರ ವಿವಾದಾತ್ಮಕ ತೀರ್ಪುಗಳಿಗಾಗಿ ಕುಖ್ಯಾತ.
** ಹರಭಜನ್ ಸಿಂಗ್ ಅವರ ಮೇಲೆ ಜನಾಂಗೀಯ ನಿಂದನೆಯ ಆರೋಪ.

* ಪರ್ತ್‌‍ನಲ್ಲಿ ೨೦೦೭ರಲ್ಲಿ ನಡೆದ ಮೂರನೆಯ ಟೆಸ್ಟ್‍.‍‍
** ಭಾರತಕ್ಕೆ ೭೨ ರನ್ನುಗಳ ಜಯ.
** ೧೬ ಟೆಸ್ಟ್‍ ಪಂದ್ಯಗಳನ್ನು ಗೆದ್ದಿದ್ದ ಆಸ್ಟ್ರೇಲಿಯಾದ ಓಟಕ್ಕೆ ಎರಡನೆಯ ಬಾರಿಗೆ ಭಾರತದಿಂದ ಅಡ್ಡಿ.

* ಬೆಂಗಳೂರಿನ ಎಂ ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ೨೦೧೦ರಲ್ಲಿ ನಡೆದ ಎರಡನೆಯ ಟೆಸ್ಟ್‍.
** ಭಾರತಕ್ಕೆ ೭ ವಿಕೆಟ್‌ಗಳ ಜಯ.
** ಸಚಿನ್ ತೆಂಡೂಲ್ಕರ್ ೧೪೦೦೦ ರನ್, ೬ನೇ ದ್ವಿಶತಕ.
## ಉಲ್ಲೇಖಗಳು
ವರ್ಗ:ಕ್ರೀಡೆ
ವರ್ಗ:ಕ್ರಿಕೆಟ್
ಬ್ರೀಚ್ ಕ್ಯಾಂಡಿ ಆಸ್ಪತ್ರೆ

thumb|right|250px|'ಬ್ರೀಚ್ ಕ್ಯಾಂಡಿ ಆಸ್ಪತ್ರೆ'

ಆಗಿನ ಬೊಂಬಾಯಿನ (ಈಗಿನ|ಮುಂಬಯಿ) ಅತ್ಯಂತ ಹೆಸರುವಾಸಿಯಾದ ’ಬ್ರೀಚ್ ಕ್ಯಾಂಡಿ ಆಸ್ಪತ್ರೆ,’ ಪ್ರಾರಂಭವಾದದ್ದು ೧೯೫೮ ನೇ ಇಸವಿಯಲ್ಲಿ, ಅದೇ ಹೆಸರಿನ ದಕ್ಷಿಣ ಬೊಂಬಾಯಿನ ಉಪನಗರದಲ್ಲಿ. ಇದನ್ನು ರೂಪಿಸಿದವರು, ಪ್ರಖ್ಯಾತ ಇಂಗ್ಲೀಷ್ ಕಟ್ಟಡ-ತಜ್ಞ,ಕ್ಲಾಡ್ ಬೆಟ್ಲಿ,ಯೆಂಬುವರು. ಇದು ಮೊದಲಿನಿಂದಲೂ ಅತ್ಯಂತ ಹೆಸರುವಾಸಿಯಾದ ಆಸ್ಪತ್ರೆ. ಇಲ್ಲಿ ಬಾಲಿವುಡ್ ನ ಹಲವಾರು ಹೆಸರಾಂತ ನಟರ ಪತ್ನಿಯರು ಹಾಗೂ ನಟಿಯರು ತಮ್ಮ ಮಕ್ಕಳಿಗೆ ಜನ್ಮಕೊಟ್ಟಿದ್ದಾರೆ. ಉದಾಹರಣೆಗೆ, 'ಕರಿಶ್ಮಾ ಕಪೂರ್'ನ ಮಗ, 'ಕಿಯಾನ್ ರಾಜ್ ಕಪೂರ್' ಸನ್, ೨೦೧೦ ರಲ್ಲಿ ಜನ್ಮಿಸಿದ್ದು ಈ ಆಸ್ಪತ್ರೆಯಲ್ಲೇ. ಇನ್ನೊಬ್ಬ ಬಾಲಿವುಡ್ ನ ಬೇಡಿಕೆಯ-ನಟಿ 'ಸೋನಾಲಿ ಬೇಂದ್ರೆ'ಯ ಮಗ 'ರನ್ವೀರ್, ೨೦೦೫ ರಲ್ಲಿ ಇಲ್ಲಿ ಜನಿಸಿದ್ದಾನೆ.
## 'ಸುಸಜ್ಜಿತ ಹವಾನಿಯಂತ್ರಿತ ಆಸ್ಪತ್ರೆ'
೧೭೩ ಹಾಸಿಗೆಗಳ  ಸುಸಜ್ಜಿತ 'ಬ್ರೀಚ್ ಕ್ಯಾಂಡಿ ಆಸ್ಪತ್ರೆ'ಯಲ್ಲಿ, 'ಅತ್ಯಾಧುನಿಕ ರೋಗ-ತಪಾಸಣೆಯ ಯಂತ್ರ ಸಾಮಗ್ರಿ'ಗಳಿವೆ. ಸಕ್ಷಮ ತರಪೇತಿತ ವೈದ್ಯರ, ದಾದಿಯರ, ಹಾಗೂ ಪ್ರಶಿಕ್ಷಿತ ಕೆಳವಲಯದ ಸಹಾಯಕ-ಸಿಬ್ಬಂದಿ ವರ್ಗವಿದೆ. ಈ ಆಸ್ಪತ್ರೆಯ ಹೆಸರು ಎಷ್ಟು ಪ್ರಸಿದ್ಧಿಯೆಂದರೆ ಮಾಜಿ ಪ್ರಧಾನಿ, 'ಶ್ರೀ. ಅತಲ್ ಬಿಹಾರಿ ವಜ್ಪಾಯಿ' ರವರ 'ಮೊಣಕಾಲ್ಚಿಪ್ಪಿನ ಶಸ್ತ್ರ-ಚಿಕಿತ್ಸೆ,' ನಡೆದದ್ದು ಈ ಚಿಕಿತ್ಸಾಲಯದಲ್ಲಿಯೇ.
## 'ಬ್ರೀಚ್ ಕ್ಯಾಂಡಿ ಆಸ್ಪತ್ರೆ'ಗೆ ತಲುಪಲು ವಾಹನ ಸಂಚಾರ-ವ್ಯವಸ್ಥೆಗಳು
'ಬ್ರೀಚ್ ಕ್ಯಾಂಡಿ ಆಸ್ಪತ್ರೆ' ದಕ್ಷಿಣ ಮುಂಬಯಿನ ಹೆಸರಾಂತ 'ಭುಲಾಭಾಯಿದೇಸಾಯ್ ಮಾರ್ಗ', ಮತ್ತು 'ಪೆದ್ದರ್ ರಸ್ತೆ'ಯ ಮಧ್ಯ ಪ್ರದೇಶದಲ್ಲಿರುವುದರಿಂದ ಬಸ್ಸು, ರೈಲು, ಮಾರ್ಗಗಳಲ್ಲಿ ಸುಲಭವಾಗಿ ಬಂದು ತಲುಪಬಹುದು. ಇಲ್ಲಿಗೆ ಹತ್ತಿರದಲ್ಲಿ 'ಪಶ್ಚಿಮರೈಲ್ವೆಯ ಗ್ರಾಂಟ್ ರೋಡ್ ರೈಲ್ವೆ ನಿಲ್ದಾಣ'ವಿದೆ. ಹುಡುಗಿಯರ ಸುಪ್ರಸಿದ್ಧ 'ಸೋಫಿಯಾ ಕಾಲೇಜ್' ಹತ್ತಿರದಲ್ಲಿದೆ.
* ''''ಭುಲಾಭಾಯ್ ದೇಸಾಯ್ ರಸ್ತೆಯ ಕಡೆಯಿಂದ ಮುಂಬಯಿನ ಹಲವು ಪ್ರದೇಶಗಳಿಗೆ ಸಂಪರ್ಕ ಕಲ್ಪಿಸಲು ನೇಮಿಸಿರುವ ಬಸ್ ಗಳು' :**
೩೭, ೩೯,೬೩, ೮೧, ೧೩೩, ೧೫೧
* **'ಪೆದ್ದರ್ ರಸ್ತೆಯ ಕಡೆಯಿಂದ ಮುಂಬಯಿನ ಹಲವು ಪ್ರದೇಶಗಳನ್ನು ತಲುಪಲು ಸಂಪರ್ಕಿಸಬೇಕಾದ ಬಸ್ ಮಾರ್ಗಗಳು' :'''
೨೮, ೩೨, ೩೩, ೫೭, ೮೩, ೮೪ ಲಿಮಿಟೆಡ್,೮೬, ೮೮, ೯೩

## ಹೊರಸಂಪರ್ಕ
‍^ http://news.bbc.co.uk/1/low/world/south_asia/963811.stm

ವರ್ಗ:ಮುಂಬಯಿ
ಗುರು ರಾಘವೇಂದ್ರ ವೈಭವ(ಧಾರಾವಾಹಿ)

ಶ್ರೀ ಗುರು ರಾಘವೇಂದ್ರ ಸ್ವಾಮಿಗಳು (೧೫೯೫-೧೬೭೧), ಹಿಂದೂ ಧರ್ಮದ ಬ್ರಾಹ್ಮಣ ಮಾಧ್ವ ಸಂನ್ಯಾಸಿಗಳಲ್ಲಿ ಪ್ರಮುಖರು. ಅವರು ಮಧ್ವಾಚಾರ್ಯರ ಅನುಯಾಯಿಯಾಗಿ ಮಧ್ವ ಮತದ ದ್ವೈತ ಸಿದ್ಧಾಂತವನ್ನು ಪ್ರತಿಪಾದಿಸಿದ್ದಾರೆ. ಶ್ರೀ ಪ್ರಹ್ಲಾದ ರಾಯರ ಮೂರನೇ ಅವತಾರವೇ ಶ್ರೀ ರಾಘವೇಂದ್ರರು. ಎರಡನೆಯ ಅವತಾರವು ಶ್ರೀ ವ್ಯಾಸರಾಯರು. ಶ್ರೀ ಗುರು ರಾಘವೇಂದ್ರ ಸ್ವಾಮಿಗಳನ್ನ ಭಕ್ತರು ರಾಯರು, ಗುರುರಾಯರು, ಗುರುರಾಜರು ಎಂದು ಭಕ್ತಿಯಿಂದ ಕರೆಯುತ್ತಾರೆ.

ಇವರ ಮೂಲ ಬ್ರುಂದಾವನವು (ಸಶರೀರ) ಈಗಿನ ಆಂಧ್ರ ಪ್ರದೇಶದ ತುಂಗಭದ್ರಾ ನದಿ ತಟದಲ್ಲಿರುವ ಮಂತ್ರಾಲಯದಲ್ಲಿದೆ. ಕರ್ನಾಟಕದ ರಾಯಚೂರಿನಿಂದ ಸುಮಾರು ೧ ಘಂಟೆ ಪ್ರಯಾಣ. ಇಲ್ಲಿಗೆ ನಿತ್ಯವು ಸಾವಿರಾರು ಭಕ್ತರು ಭೆಟ್ಟಿ ಕೊಡುತ್ತಾರೆ. ಪ್ರತಿ ವರ್ಷ ಶ್ರಾವಣ ಕೃಷ್ಣ ಪಕ್ಷ ಪಾಡ್ಯ ದಿಂದ ಶ್ರಾವಣ ಕೃಷ್ಣ ಪಕ್ಷ ತದಗಿವರೆಗು ಭವ್ಯ ಆರಾಧನೆ ನಡೆಯುತ್ತದೆ.

## ಧಾರಾವಾಹಿ
ಐತಿಹಾಸಿಕ ಹಾಗೂ ಪುರಾಣಗಳನ್ನು ಆಧಾರಿತವಾದ "ಗುರು ರಾಘವೇಂದ್ರ ವೈಭವ " ಧಾರಾವಾಹಿ. ಕ್ರಿ.ಶ.೧೫೯೫5 ರಲ್ಲಿ ವೆಂಕಟನಾಥನ ಜನನದಿಂದ ಮಂತ್ರಾಲಯದ ಗುರು ರಾಘವೇಂದ್ರ ಸ್ವಾಮಿಗಳಾಗುವವರೆಗಿನ ಕಥೆ. ಕರ್ನಾಟಕ ಜನತೆಯ ಆರಾಧ್ಯ ಗುರು, ಮಂತ್ರಾಲಯದ ಮಹಿಮಾ ಪುರುಷ ಶ್ರೀ ರಾಘವೇಂದ್ರ ಸ್ವಾಮಿಗಳ ಜೀವನಗಾಥೆಯ ಸಂಪೂರ್ಣ ಚಿತ್ರಣ ನೀಡುವ "ಗುರು ರಾಘವೇಂದ್ರ ವೈಭವ" ಧಾರಾವಾಹಿ.

## ಮಿಡಿಯಾ
ಎಂ.ಎಸ್.ರಾಮಯ್ಯ ಮಿಡಿಯಾ ಎಂಡ್ ಎಂಟರ್‌ಟೈನ್‌ಮೆಂಟ್ ಪ್ರೈ.ಲಿ. ತಂಡವು

## ವಾಹಿನಿ
ಸುವರ್ಣ ವಾಹಿನಿ.
## ಪ್ರಸಾರ ಸಮಯ
ಸೋಮವಾರದಿಂದ ಶುಕ್ರವಾರದವರೆಗೂ ಪ್ರತಿ ರಾತ್ರಿ ೧೦ ಗಂಟೆಗೆ, ೩೦ ನಿಮಿಷಗಳ ಕಂತು.
## ತಂಡ
*""ತಾರಗಣ""
ಶ್ರೀನಿವಾಸ ಮೂರ್ತಿ, ಪವಿತ್ರಾ ಲೋಕೇಶ್, ಶಿವರಾಂ, ಲೋಕೇಶ್,ಶಂಕರ್ ಭಟ್, ಮಾಸ್ಟರ್ ಸೌರಭ್, ಪರೀಕ್ಷೀತ್, ಲಕ್ಷ್ಮಿ ಹೆಗಡೆ,ಪ್ರಶಾಂತ್ ಇನ್ನೂ ಮುಂತಾದವರು.

*ನಿರ್ಮಾಪಕ : ಅನಿತಾ ಪಟ್ಟಾಭಿರಾಮ್ 
*ಚಿತ್ರಕಥೆ: ಬ ಲ ಸುರೇಶ
*ಸಂಭಾಷಣೆ : ಬ ಲ ಸುರೇಶ
*ನಿರ್ದೇಶನ:  ಬ ಲ ಸುರೇಶ

## ತಾಂತ್ರಿಕ ತಂಡ
*ಸಂಚಿಕೆ ನಿರ್ದೇಶಕ :ಆದರ್ಶ ಹೆಗಡೆ
*ನಿರ್ಮಾಣ ಸಹಯೋಗ :ರಘುನಂದನ್
*ಸಹನಿರ್ದೇಶನ ಹಲಗೂರು ವೆಂಕಟೇಶ್
*ಸಂಶೋಧನೆ ರವಿಶಂಕರ್ ಮಿರ್ಲೆ
*ಛಾಯಾಗ್ರಾಹಕ: ಆರ್.ಮಂಜುನಾಥ
*ಸಂಗೀತ :ಹೇಮಂತ್ ಕುಮಾರ್
*ಕಲಾ ನಿರ್ದೇಶಕ: ಹೊಸಮನೆ ಮೂರ್ತಿ

## ಕಿರುತೆರೆ ಕಂತುಗಳು
೨೦೦ ಎಪಿಸೋಡ್

## ಹಾಡುಗಳು
ಈ ಧಾರಾವಾಹಿಗಾಗಿ ಸುಮಾರು ೪೫ಕ್ಕೂ ಹೆಚ್ಚು ದಾಸರ ಪದಗಳನ್ನು ಆಯ್ಕೆ.

ಶ್ರೀ ಗುರು ರಾಘವೇಂದ್ರ ಸ್ವಾಮಿಗಳ ಕಾಲಘಟ್ಟವನ್ನು ಪರಿಣಾಮಕಾರಿಯಾಗಿ ಬಿಂಬಿಸುವ ನಿಟ್ಟಿನಲ್ಲಿ, ೧೪-೧೫ ನೇ ಶತಮಾನದ ಅರಮನೆ, ಮಠ ಇತ್ಯಾದಿಗಳ ಸೆಟ್‌ಗಳನ್ನು ಕಲಾ ನಿರ್ದೇಶಕ ಹೊಸಮನೆ ಮೂರ್ತಿ ಅದ್ದೂರಿಯಾಗಿ ನಿರ್ಮಿಸಿದ್ದಾರೆ.

"ಶ್ರೀ ರಾಘವೇಂದ್ರ ವೈಭವ' ಧಾರಾವಾಹಿಯಲ್ಲಿ ರಾಘವೇಂದ್ರ ಸ್ವಾಮಿಗಳ ಬಾಲ್ಯಾವಸ್ಥೆಯ ಪಾತ್ರದಲ್ಲಿ ಚಿರಾಗ್ ರಾಘವೇಂದ್ರ, 12ರ ಹರೆಯದ ಬಾಲಕ ಅಭಿನಯಿಸಿದ್ದಾರೆ. "

ವರ್ಗ:ಕಿರುತೆರೆ ಧಾರಾವಾಹಿಗಳು
ಸುರೇಶ್ ಹೆಬ್ಳೀಕರ್

**ಸುರೇಶ್ ಹೆಬ್ಳೀಕರ್**  ರವರು ಕನ್ನಡ ಚಿತ್ರ ನಿರ್ಮಾಪಕರು, ನಿರ್ದೇಶಕರು ಮತ್ತು ನಟರು.  ಅವರು ಪರಿಸರವಾದಿಯೂ ಹೌದು.  ಅವರು ಅನೇಕ ಗಮನಾರ್ಹ ಕನ್ನಡ ಚಿತ್ರಗಳನ್ನು ನಿರ್ಮಿಸಿದ್ದು ಅವುಗಳಲ್ಲಿ 'ಕಾಡಿನ ಬೆಂಕಿ' ಚಿತ್ರವು ರಾಷ್ಟ್ರ ಮಟ್ಟದ ಅತ್ಯುತ್ತಮ ನಿರ್ದೇಶಕ ಪ್ರಶಸ್ತಿಯನ್ನೂ, 'ಉಷಾ ಕಿರಣ' ಚಿತ್ರವು ಫಿಲ್ಮ್ ಫೇರ್ ಪ್ರಶಸ್ತಿಯನ್ನೂ ಗೆದ್ದಿವೆ. ಭಾವುಕ ಪ್ರಣಯ ಚಿತ್ರಿತವಾಗಿರುವ ಅಸಾಮಾನ್ಯ ಕಥಾಹಂದರವನ್ನು ಅವರ ಚಿತ್ರಗಳು ಹೊಂದಿರುತ್ತವೆ.  ಇದಕ್ಕೆ ಅವರ ರಮ್ಯತೆಯುಳ್ಳ  ಬಾಲ್ಯ ಕಾರಣ ಎನ್ನಲಾಗಿದೆ.
ಅವರ ಚಿತ್ರಕತೆಗಳಲ್ಲಿ ಮನೋವಿಕಾರ ಸಮಸ್ಯೆಗಳು  ಮತ್ತು ವೈಜ್ಞಾನಿಕ ಮನೋಭಾವ ಎದ್ದು ಕಾಣುತ್ತಿದ್ದು ಅದಕ್ಕೆ ಮನೋವಿಶ್ಲೇಷಕರೂ ನಿರ್ಮಾಪಕರೂ ಆದ ಡಾ. ಅಶೋಕ್ ಪೈ ಅವರೊಂದಿಗಿನ ತಮ್ಮ ಸಹವಾಸ ಕಾರಣ ಎಂದು ಹೆಬ್ಳಿಕರ್ ವಿನಯದಿಂದ ಹೇಳುತ್ತಾರೆ. ಅವರು ಸ್ವತಃ ಪರಿಸರವಾದಿಯಾಗಿದ್ದು, ಅವರ ಚಿತ್ರಗಳು ನಿಸರ್ಗ ಮತ್ತು ಅದರ ಸಂರಕ್ಷಣೆ ಯನ್ನು ಚಿತ್ರಿಸುತ್ತವೆ. 
## ಪ್ರಶಸ್ತಿಗಳು ಮತ್ತು ಗೌರವಗಳು
ಅವರು ತಮ್ಮ 'ಆಘಾತ'  ಚಿತ್ರಕ್ಕೆ  ರಾಜ್ಯಪ್ರಶಸ್ತಿಯನ್ನೂ  'ಕಾಡಿನ ಬೆಂಕಿ' ಚಿತ್ರಕ್ಕೆ ರಾಷ್ಟ್ರ ಮತ್ತು ರಾಜ್ಯ ಪ್ರಶಸ್ತಿಯನ್ನೂ 'Shepherds on the move'  ಚಿತ್ರಕ್ಕೆ ಪ್ರತಿಷ್ಠಿತ ಓಸಿರಿಸ್ ಪ್ರಶಸ್ತಿಯನ್ನೂ ಗಳಿಸಿದ್ದಾರೆ.

## ಚಲನಚಿತ್ರಗಳ ಪಟ್ಟಿ
ಹೆಬ್ಳೀಕರ್ ಅನೇಕ ಚಿತ್ರಗಳನ್ನು ನಿರ್ದೇಶಿಸಿದ್ದು ಬಹುತೇಕ ಅವುಗಳಲ್ಲಿ  ಅವರು ನಟಿಸಿಯೂ ಇದ್ದಾರೆ. ಅವರು ಅಭಿನಯಿಸಿದ ಚಿತ್ರಗಳ ಪಟ್ಟಿ ಇಲ್ಲಿದೆ.

## ಇವನ್ನೂ ನೋಡಿ
*ಸುನೀಲ್ ಕುಮಾರ್ ದೇಸಾಯಿ

## ಉಲ್ಲೇಖಗಳು-ಆಕರಗಳು
## ಹೊರಗಿನ ಕೊಂಡಿಗಳು
* 'ಚಿತ್ರರಂಗ' ದಲ್ಲಿನ ವ್ಯಕ್ತಿಚಿತ್ರ  
*
*ಸುರೇಶ್ ಹೆಬ್ಳೀಕರರ ಹಾಡು

ವರ್ಗ:ಪರಿಸರ
ವರ್ಗ:ಕನ್ನಡ ಚಲನಚಿತ್ರ ನಟರು
ರಿಚರ್ಡ್ ಎಫ್. ಹೆಕ್

**ರಿಚರ್ಡ್ ಎಫ್. ಹೆಕ್** ೨೦೧೦ರಲ್ಲಿ ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಗಳಿಸಿದ ಅಮೆರಿಕಾದ ವಿಜ್ಞಾನಿ. ಅವರು ಆರಿಲ್ ಹ್ಯಾಲೈಡ್ಸ್ ಜೊತೆಗೆ ಆಲ್ಕೀನ್ಸ್ ಅನ್ನು ಜೋಡಿಸುವ ಸಾವಯವ ರಾಸಾಯನಿಕ ಪ್ರತಿಕ್ರಿಯೆಗಳ ವೇಗ ವರ್ಧಿಸಲು ಪಲೇಡಿಯಮ್ ಅನ್ನು ಬಳಸುವ, ಹೆಕ್ ಪ್ರತಿಕ್ರಿಯೆಯ ಪರಿಶೋಧನೆ ಹಾಗೂ ಅಭಿವೃದ್ಧಿಗಾಗಿ ಹೆಸರಾಗಿದ್ದಾರೆ. ಹೆಕ್ ೧೯೩೧ರಲ್ಲಿ ಸ್ಪ್ರಿಂಗ್‍ಫೀಲ್ಡ್, ಮ್ಯಾಸಚೂಸಿಟ್ಸ್‌ನಲ್ಲಿ ಜನಿಸಿದರು.
## ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ಎ-ಇಚಿ ನೆಗಿಶಿ

ಎ-ಇಚಿ ನೆಗಿಶಿ ೨೦೧೦ರಲ್ಲಿ ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಗಳಿಸಿದ ಜಪಾನಿನ ರಸಾಯನಶಾಸ್ತ್ರಜ್ಞ.

ವರ್ಗ:ವಿಜ್ಞಾನಿಗಳು
ವರ್ಗ:ರಸಾಯನಶಾಸ್ತ್ರದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ರಾಬರ್ಟ್ ಜಿ. ಎಡ್ವರ್ಡ್ಸ್

ಪ್ರೊ. ರಾಬರ್ಟ್ ಜಿ. ಎಡ್ವರ್ಡ್ಸ್‍ ೨೦೧೦ರಲ್ಲಿ ವೈದ್ಯಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಗಳಿಸಿದ ಬ್ರಿಟಿಷ್ ಜೀವಶಾಸ್ತ್ರಜ್ಞ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Nobel Prize
* Bourn Hall Clinic website 
* Profile at Lasker Foundation

ವರ್ಗ:ನೊಬೆಲ್ ಶಾಂತಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ವಿಜ್ಞಾನಿಗಳು
ಅಕಿರಾ ಸುಝುಕಿ

**ಅಕಿರಾ ಸುಝುಕಿ** ೨೦೧೦ರಲ್ಲಿ ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ಗಳಿಸಿದ ಜಪಾನಿನ ರಸಾಯನಶಾಸ್ತ್ರಜ್ಞ.ಅವರ ಮೊದಲ ಪ್ರಬಂಧವು 1979 ರಲ್ಲಿ ಪ್ರಕಟವಾದ ಸುಜುಕಿ ಪ್ರಕ್ರಿಯೆ ಎಂದು ಕರೆಯಲ್ಪಡುವ ಪಲ್ಲಾಡಿಯಮ್ (0) ಸಂಕೀರ್ಣವನ್ನು ಬಳಸಿಕೊಂಡು ಆರಿಲ್ ಅಥವಾ ವಿನೈಲ್ ಬೋರೋನಿಕ್ ಆಮ್ಲ ಮತ್ತು ಆರಿಲ್ ಅಥವಾ ವಿನೈಲ್ ಬೋರೋನಿಕ್ ಹಾಲೈಡ್ ನಡುವಿನ ಸಾವಯವ ಕ್ರಿಯೆಯ ಕುರಿತಾಗಿತ್ತು.
center|550x550px|Suzuki Coupling Full Mechanism 2
 
ಪಲ್ಲಾಡಿಯಮ್-ವೇಗವರ್ಧಿತ ಅಡ್ಡ-ಜೋಡಣೆ ಸಾವಯವ ಸಂಶ್ಲೇಷಣೆಯ ಆವಿಷ್ಕಾರಕ್ಕಾಗಿ ಅವರು 2010 ರ ರಸಾಯನಶಾಸ್ತ್ರದ ನೊಬೆಲ್ ಪ್ರಶಸ್ತಿಯನ್ನು ರಿಚರ್ಡ್ ಎಫ್. ಹೆಕ್ ಮತ್ತು ಐಚಿ ನೆಗಿಶಿ ಅವರೊಂದಿಗೆ ಹಂಚಿಕೊಂಡರು  .

## ಬಾಲ್ಯ ಮತ್ತು ವಿದ್ಯಾಭ್ಯಾಸ
ಸುಜುಕಿ ಸೆಪ್ಟೆಂಬರ್ 12, 1930 ರಂದು ಹೊಕ್ಕೈಡೋದ ಮುಕಾವಾದಲ್ಲಿ ಜನಿಸಿದರು. ಅವರ ತಂದೆ ಇವರು ಪ್ರೌಢಶಾಲೆಯಲ್ಲಿದ್ದಾಗ ನಿಧನರಾದರು. ಅವರು ಹೊಕ್ಕೈಡೋ ವಿಶ್ವವಿದ್ಯಾಲಯದಲ್ಲಿ (ಹೊಕುಡೈ) ರಸಾಯನಶಾಸ್ತ್ರವನ್ನು ಅಧ್ಯಯನ ಮಾಡಿದರು ಮತ್ತು ಅಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಕೆಲಸ ಮಾಡುವಾಗ ಪಿಎಚ್‌ಡಿ ಪಡೆದರು  ಬಾಲ್ಯದಲ್ಲಿ ಅವರ ನೆಚ್ಚಿನ ವಿಷಯ ಅಂಕಗಣಿತವಾಗಿರುವುದರಿಂದ ಅವರು ಆರಂಭದಲ್ಲಿ ಗಣಿತದಲ್ಲಿ ಪ್ರಮುಖರಾಗಲು ಬಯಸಿದ್ದರು .ಅವರ ಮೆಚ್ಚಿದ ಎರಡು ಪುಸ್ತಕ, ಒಂದು ಹಾರ್ವರ್ಡ್ ವಿಶ್ವವಿದ್ಯಾಲಯದ ಲೂಯಿಸ್ ಫೈಸರ್ ಬರೆದ *ಸಾವಯವ ರಸಾಯನಶಾಸ್ತ್ರದ ಪಠ್ಯಪುಸ್ತಕ* ಮತ್ತು ಇನ್ನೊಂದು ಪರ್ಡ್ಯೂ ವಿಶ್ವವಿದ್ಯಾಲಯದ ಹರ್ಬರ್ಟ್ ಸಿ. ಬ್ರೌನ್ ಬರೆದ *ಹೈಡ್ರೋಬೊರೇಷನ್*,ಗಳ ಮುಖಾಮುಖಿಯಾಗಿದ್ದು, ಇದರಿಂದ ಅವರು ಸಾವಯವ ಸಂಶ್ಲೇಷಣೆಯ ಹಾದಿಯಲ್ಲಿ ಮುನ್ನಡೆಯಲು ಅವಕಾಶವಾಯಿತು .

## ಉಲ್ಲೇಖಗಳು 
ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ರಸಾಯನಶಾಸ್ತ್ರದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ವಿಜ್ಞಾನಿಗಳು
ವಾಂಖೆಡೆ ಕ್ರೀಡಾಂಗಣ

ವಾನಖೇಡೆ ಕ್ರೀಡಾಂಗಣ ಮುಂಬಯಿಯಲ್ಲಿರುವ ಒಂದು ಕ್ರಿಕೆಟ್ ಕ್ರೀಡಾಂಗಣ. ಇದು ೪೫,೦೦೦ ವೀಕ್ಷಕರಿಗೆ ಆಸನ ಕಲ್ಪಿಸುವ ಸಾಮರ್ಥ್ಯ ಹೊಂದಿದೆ. ಸಚಿನ್ ತೆಂಡೂಲ್ಕರ್ ರವರು ಈ ಕ್ರೀಡಾಂಗಣದಲ್ಲಿ ತಮ್ಮ ಕೊನೆಯ ಈಕದಿನ ಪಂದ್ಯವನ್ನು ಆಡಿದರು.

## ಟಿಪ್ಪಣಿಗಳು 
## ಉಲ್ಲೇಖಗಳು
ವರ್ಗ:ಭಾರತದಲ್ಲಿನ ಟೆಸ್ಟ್‌ ಕ್ರಿಕೆಟ್‌ ಮೈದಾನಗಳು
ವರ್ಗ:ಕ್ರಿಕೆಟ್ ಕ್ರೀಡಾಂಗಣಗಳು
ವರ್ಗ:ಮುಂಬಯಿನಲ್ಲಿರುವ ಕಟ್ಟಡಗಳು ಹಾಗೂ ರಚನಾ ಸ್ವರೂಪಗಳು
ವರ್ಗ:ಮುಂಬಯಿನಲ್ಲಿನ ಕ್ರೀಡೆ
ವರ್ಗ:ಕ್ರಿಕೆಟ್
ಹ್ಯಾಟ್ರಿಕ್

ಹ್ಯಾಟ್-ಟ್ರಿಕ್ ಅಥವಾ ಹ್ಯಾಟ್ರಿಕ್ ಎಂದರೆ ಯಾವುದೇ ಆಟದಲ್ಲಿ ಮೂರು ಬಾರಿ ಒಂದು ಸಾಧನೆಯನ್ನು ಮಾಡುವುದು.

* ಕ್ರಿಕೆಟ್‌ನಲ್ಲಿ ಒಬ್ಬ ಬೌಲರ್ ಸತತ ಮೂರು ಎಸೆತಗಳಲ್ಲಿ ಮೂರು ಮಂದಿ ದಾಂಡಿಗರನ್ನು ಔಟ್ ಮಾಡುವುದು.
* ಹಾಕಿ ಅಥವಾ ಕಾಲ್ಚೆಂಡಿನಲ್ಲಿ ಒಬ್ಬ ಆಟಗಾರ ಮೂರು ಗೋಲ್ ಗಳಿಸುವುದು.
ಲೈಕಾ

n stamp from 1959 with Laika (the caption reads "Laika, first traveller into Cosmos")]]
ಲೈಕಾ (ಮೊದಲ ಹೆಸರು ಕುದ್ರ್ಯಾವ್ಕಾ) ಎಂಬ ನಾಯಿ ಬಾಹ್ಯಾಕಾಶವನ್ನು ತಲುಪಿದ ಮೊದಲ ಜೀವಿ. ೧೯೫೭ರ ನವೆಂಬರ್ ೩ರಂದು ಸೋವಿಯತ್ ಒಕ್ಕೂಟದ ಸ್ಪುಟ್ನಿಕ್ ೨ ಗಗನ ನೌಕೆಯಲ್ಲಿ ಇದು ಪಯಣ ಬೆಳೆಸಿತು. ಭೂಮಿಗೆ ಹಿಂತಿರುಗಿ ಬರುವ ತಂತ್ರಜ್ಞಾನ ಇರಲಿಲ್ಲವಾದ ಕಾರಣ ಇದು ಅಂತರಿಕ್ಷದಲ್ಲಿಯೇ ಸಾವನ್ನಪ್ಪಿತು. 

ವರ್ಗ:ನವೆಂಬರ್ ೩
ವರ್ಗ:೧೯೫೭
ವರ್ಗ:ಪ್ರಾಣಿಗಳು
ಚೊಕ್ಕಾಡಿ ಪ್ರೌಢ ಶಾಲೆ

ಇದು ಸುಳ್ಯದಿಂದ ಸುಮಾರು ೧೨ ಕಿ ಮೀಗಳಷ್ಟು ದೂರದ ಕುಕ್ಕುಜಡ್ಕ ಎಂಬಲ್ಲಿದೆ. ಇಲ್ಲಿಗೆ ದೊಡ್ಡತೋಟ ಚೊಕ್ಕಾಡಿ ಹೀಗೆ ಹಲವಾರು ಸ್ಥಳಗಳಿಂದ ವಿದ್ಯಾರ್ಥಿಗಳು ಕಲಿಕೆಗಾಗಿ ಬರುತ್ತಾರೆ. ಇದು ಸುಳ್ಯದ ಶಾಸಕ ಶ್ರೀ ಎಸ್ ಅಂಗಾರ ಅವರು ಕಲಿತ ಶಾಲೆಯೂ ಹೌದು.

## ಉಲ್ಲೇಖಗಳು 
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಸಂತ ಜೋಸೆಫ್ ಆಂಗ್ಲ ಮಾಧ್ಯಮ ಪ್ರೌಢಶಾಲೆ, ಸುಳ್ಯ

ಇದು ಸುಳ್ಯ ನಗರದಲ್ಲಿದೆ. ಇದು ಸುಳ್ಯದ ಸಂತ ಬ್ರಿಜಿದ್ ಇಗರ್ಜಿಯ ಆವರಣದಲ್ಲಿದ್ದು ಪೂರ್ವ ಪ್ರಾಥಮಿಕದಿಂದ ಹಿಡಿದು ಎಸ್ ಎಸ್ ಎಲ್ ಸಿ ವರೆಗಿನ ವಿದ್ಯಾಭ್ಯಾಸವನ್ನು ನೀಡುತ್ತಿದೆ. ಇಲ್ಲಿ ಪ್ರಸ್ತುತ ಸುಮಾರು ೯೦೦ ವಿದ್ಯಾರ್ಥಿಗಳು ವ್ಯಾಸಂಗ ಮಾಡುತ್ತಿದ್ದಾರೆ. ಇದೇ ಆವರಣದಲ್ಲಿ ಸಂತ ಬ್ರಿಜಿದ್ ಕನ್ನಡ ಮಾಧ್ಯಮ ಪ್ರಾಥಮಿಕ ಶಾಲೆಯೂ ಇದೆ.ಈ ಶಾಲೆಯು ಕ್ಯಾಥೋಲಿಕ್ ಬೋರ್ಡ್ ಆಫ್ ಎಜುಕೇಶನ್ ನ ಆಡಳಿತಕ್ಕೆ ಒಳಪಟ್ಟಿದೆ. ಇದು ೨೦೦೦ದಲ್ಲಿ ಸ್ಥಾಪನೆಗೊಂಡಿತು.ಇಲ್ಲಿ ಪ್ರಸ್ತುತ ೨೮ ಶಿಕ್ಷಕರು ಸೇವೆ ಸಲ್ಲಿಸುತ್ತಿದ್ದು ೨೦೦೯-೧೦ನೇ ಸಾಲಿಗೆ ೧೦ನೇ ತರಗತಿಯ ಮೊದಲ ತಂಡ ಶೇ. ೧೦೦ ಫಲಿತಾಂಶ ದಾಖಲಿಸಿದೆ. ಪ್ರಸ್ತುತ ಭಗಿನಿ ಬಿನೋಮ ಇವರು ಪ್ರೌಢಶಾಲಾ ವಿಭಾಗದ ಹಾಗೂ ಭಗಿನಿ ಶೈಬಾ ಇವರು ಪ್ರಾಥಮಿಕ ಶಾಲಾ ವಿಭಾಗದ ಮುಖ್ಯಸ್ಥರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಮನಾಮ

**ಮನಾಮ** ಅರಬ್ಬಿ ಭಾಷೆ: المنامة. ಅಥವಾ ಅಲ್-ಮನಾಮ, ಬಹ್ರೈನ್ ದೇಶದ ರಾಜಧಾನಿ ಹಾಗು ಅತಿದೊಡ್ದ ನಗರ. ಮನಾಮದ ಜನಸಂಖ್ಯೆ ಒಂದು ಅಂದಾಜಿನ ಪ್ರಕಾರ ೧,೫೫,೦೦೦. ಮನಾಮ [ಪರ್ಶಿಯನ್ನರ ಹಾಗು ಪೊರ್ತುಗಲ್ ಆಳ್ವಿಕೆಯ ಕಾಲದಲ್ಲಿ ಉನ್ನತಿ ಹೊಂದಿ ಬಹ್ರೈನ್ ದೇಶದ ರಾಜಧಾನಿ ಆಯಿತು. ಇಂದು ಮನಾಮ ಅಥ್ಯಾದುನಿಕ ನಗರ. ಇಸವಿ ೧೭೮೩ರಿಂದ ಮನಾಮ ಸೇರಿದಂತೆ ಬಹ್ರೈನ್ ದೇಶವು ಅಲ್-ಖಲಿಫಾ ರಾಜ ಮನೆತನದ ಆಡಳಿತದಲ್ಲಿದೆ. ಮನಾಮವು ೧೯೫೮ರಲ್ಲಿ ವಾಣಿಜ್ಯ ಬಂದರು ಆಯಿತು. ೧೯೭೧ನೆ ಇಸವಿಯಲ್ಲಿ ಸ್ವತಂತ್ರಬಹ್ರೈನ್ ದೇಶದ ರಾಜಧಾನಿ ಯೆಂದು ಕರೆಯಲ್ಪಟ್ಟಿತು..

## ಇತಿಹಾಸ
## ಆರ್ಥಿಕತೆ
ಮನಾಮ ಬಹ್ರೈನ್ ದೇಶದ ಮುಖ್ಯ ಆದಾಯ ತರುವ ನಗರ. ಪ್ರಮುಖ ಆದಾಯದ ಮೂಲಗಳೆಂದರೆ ಪ್ರವಾಸೋದ್ಯಮ, ಸ್ಥಿರಾಸ್ತಿ ಮಾರಾಟ ಉದ್ಯಮ ಮತ್ತು ಹಣಕಾಸು ಸೇವೆಗಳು.   ಹಣಕಾಸು ಸೇವೆಗಳು ಬಹ್ರೈನ್ ದೇಶದ ಒಂದು ಪ್ರಮುಖ ಆದಾಯದ ಮೂಲಗಳಾದರೆ ದೇಶದ ಪ್ರಮುಖ ಹಣಕಾಸು ಸಂಸ್ಠೆಗಳು ಮನಾಮ ನಗರದಲ್ಲಿ ಹಾಗು ಮನಾಮ ನಗರದ ಸೆಂಟ್ರಲ್ ಬುಸಿನೆಸ್ಸ್ ಜಿಲ್ಲೆ Central Business District, Manama ಹಾಗು ದಿಪ್ಲೊಮಾಟಿಕ್ ಎರಿಯಾಗಳಲ್ಲಿವೆ. ಮನಾಮ ನಗರದ ಸೀಫ್ ಪ್ರದೇಶದಲ್ಲಿ ದೊಡ್ದ ಶೊಪ್ಪಿಂಗ್ ಮಾಲ್ಗಳು ಇವೆ.

## ಭೂಗೋಳಶಾಸ್ತ್ರ
ಇತಿಹಾಸದಲ್ಲಿ ಮನಾಮ ನಗರವನ್ನು ಮನಾಮ ಸೌಖ್ಹ್ ಹಾಗು ಮನಾಮ ಫೊರ್ಟ್ ಎಂದು ವಿಂಗದಿಸಲಾಗಿತ. ಈಗ ನಗರವು ಬೆಳೆದಂತೆ ಉಪನಗರಗಳು ಬೆಳೆದವು. ಮನಾಮ ನಗರದ ಉಪನಗರಗಳು ಹಾಗು ನೆರೆಯ ನಗರಗಳು:
* ಮನಾಮ ಸೌಖ್ಹ್ * ಅವಧಿಯಾ * ಅದ್ಳಿಯಾ * ಬು ಅಶಿರಾ * ಬು ಘಾಲಿ * ದಿಪ್ಲೊಮಾಟಿಕ್ ಎರಿಯಾ * ಘುರೈಫಾ
* ಗುದೈಬಿಯಾ * ಗುಫೊಲ್ * ಹುರಾ * ಜುಫ್ಫೈರ್* ಮಾಹೊಙ್ * ನೊಐಮ್ * ರಾಸ್ ರೊಮಾನ್ * ಸೀಫ್
* ಸೆಗಯಾ * ಸಲ್ಮಾನಿಯಾ * ಉಮ್ಮಲ್ಹಸ್ಸಮ್ * ಙಿನ್ಜ್.

## ಆಡಳಿತ, ನ್ಯಾಯಾಲಯ ವ್ಯವಸ್ಥೆ ಮತ್ತು ರಾಜಕೀಯ
ಮನಾಮವು ಬಹ್ರೆನ್ ಆಡಳಿತ ವ್ಯವಸ್ಥೆಯ ೫ ಅಂಗಗಳಾದ ಕೆಪಿಟಲ್ ಗೊವೆರ್ನೊರೆನ ಒಂದು ಭಾಗವಾಗಿದೆ.೨೦೦೨ ನೆಯ ಇಸವಿಯ ವರೆಗೆ ಅಲ್-ಮನಾಮ ಮುನಿಸಿಪಾಲಿಟಿಯ ಒಂದು ಭಾಗವಾಗಿತು.

## ಸಾರಿಗೆ
### ರಸ್ತೆ ಸಂಪರ್ಕ
ಮನಾಮ ನಗರವು ದೇಶದ ಪ್ರಮುಖ ಸಂಪರ್ಕ ಕೇಂದ್ರ. ಈಗ ದೇಶದ ಸಂಪರ್ಕ ವವಸ್ಥೆಯು ತನ್ನ ಅತುನ್ನತ ಅಭಿವ್ರದ್ಧಿ ಪಥದಲ್ಲಿದೆ. 

### ಸಾರ್ವಜನಿಕ ಬಸ್‌ ಸಾರಿಗೆ ವ್ಯವಸ್ಥೆ
ನಗರದ  ಬಸ್‌ ಸಾರಿಗೆ ವ್ಯವಸ್ಥೆಯು ಉತಃಮ ಮತ್ತದ್ದಾಗಿದೆ. ಬಸ್‌ ಸಾರಿಗೆ ವ್ಯವಸ್ಥೆಯನ್ನು CARS ಸಂಸ್ತೆಯು ನೊಡಿಕೊಳುತ್ಹಿದೆ,

### ರೈಲು ಸಂಪರ್ಕ
ದೇಶದಲ್ಲಿ ರೈಲು ಸಂಪರ್ಕ ಇನ್ನು ಇಲ್ಲ ಆದರೆ ಇತರ ಗಲ್ಫ್ ದೇಶಗಳನ್ನು ಸಂಪರ್ಕಿಸುವ ಯೋಜನೆ ಅಭಿವ್ರದ್ಧಿಯಲ್ಲಿದೆ.

### ವಿಮಾನ ನಿಲ್ದಾಣ
ಬಹ್ರೆನ್ ಅಂತರರಾಷ್ಟ್ರೀಯ ವಿಮಾನನಿಲ್ದಾಣವು ನಗರದ ಉಪನಗರವಾದ ಮುಹರ್ರಕ್ ದ್ವೇಪದಲ್ಲಿದೆ. ಗಲ್ಫ್ ಐರ್ ಲೈನ್ಸ್ನ ಕೆಂದ್ರ ಈ ನಿಲ್ದಾಣವಾಗಿದೆ. ಬಹ್ರೆನ್ ಅಂತರರಾಷ್ಟ್ರೀಯ ವಿಮಾನನಿಲ್ದಾಣದಿಂದ ಪ್ರಪಂಚದ ಎಲ್ಲಾ ಪ್ರಮುಖ ವಿಮಾನ ನಿಲ್ದಾಣಗಳಿಗೆ ಸಂಪರ್ಕ ವ್ಯವಸ್ಥೆಇದೆ. 

## ಶಿಕ್ಷಣ
ಮನಾಮದಲ್ಲಿ ಬಹಳ ಶಿಕ್ಷಣಕೆಂದ್ರಗಳು ಸ್ಥಾಪಿತವಾಗಿವೆ.

## ಹವಾಗುಣ
ಮನಾಮದ ಹವಾಗುಣ ಶಾಖದಿಂದ ಕೂಡಿರುವ ಹಾಗೂ ಶುಷ್ಕ ಹವಾಗುಣವನ್ನು ಹೊಂದಿದೆ. ಮನಾಮದ ಬೇಸಿಗೆ ಕಾಲವು ವಿಪರೀತ ಬೇಗೆಯದಾಗಿದ್ದು ಸುಮಾರು ೪೮ °Cನಷ್ಟು ಎರಿಕೆಯಾಗುವುದು ಇದೆ ಹಾಗು ಹಠಾತ್ತಾಗಿ ೩೦°C  ಗೆ ಇಳಿಕೆಯಾಗುವುದೂ ಇದೆ.. ಚಳಿಗಾಲವೂ ಅಲ್ಪಾವಧಿಯದಾಗಿದ್ದು ಸುಮಾರು ೩೫°C ಯಿಂದ ೧೪°C ವರೆಗಿನ ತಾಪಮಾನವಿರುವುದು. 

## ಉಲ್ಲೇಖಗಳು
ವರ್ಗ:ನಗರಗಳು
ಬ್ರಹ್ಮಾವರ

**ಬ್ರಹ್ಮಾವರ** ರಾಷ್ಟೀಯ ಹೆದ್ದಾರಿ ೬೬(೧೭) ರಲ್ಲಿ ಉಡುಪಿ ಜಿಲ್ಲೆಯಿಂದ ಉತ್ತರಕ್ಕೆ ಇರುವ ತಾಲ್ಲೂಕು. ಪುರಾಣದ ಪ್ರಕಾರ ಬ್ರಹ್ಮಾವರ ನಗರವನ್ನು ರಾಜರು ಬ್ರಾಹ್ಮಣರಿಗೆ ಉಡುಗೊರೆಯಾಗಿ ಕೊಟ್ಟ ಪೇಟೆಯೆಂದು, ನಂತರ ಆಡುಭಾಷೆಯಲ್ಲಿ "ಬ್ರಹ್ಮಾವರ"(ಅಜಪುರ)ಯೆಂದು ಕರೆಯಲ್ಫಟ್ಟಿತು.

## ಇತಿಹಾಸ
ಬ್ರಹ್ಮಾವರದಲ್ಲಿರುವ ಮಹಾಲಿಂಗೇಶ್ವರ ದೇವಸ್ಥಾನ ಕ್ರಿ.ಶ. ೯ ನೇ ಶತಮಾನದಲ್ಲಿ ಕಟ್ಟಲಾಯಿತು ಎಂದು ನಂಬಲಾಗಿದೆ. ದೇವಸ್ಥಾನದ ಗೋಡೆಗಳಲ್ಲಿ ಗಜ-ಗೌರಿಯ ಚಿತ್ರವಿದ್ದು ಅದನ್ನು ನವರಂಗದಲ್ಲಿ ಇಡಲಾಗಿದೆ ಆದ್ದರಿಂದ ಅದನ್ನು ಹೊಯ್ಸಳರ ಕಾಲದ್ದೆಂದು ನಂಬಲಾಗಿದೆ. ಹಂದಾಡಿ ಬ್ರಹ್ಮಾವರದ ಹತೀರದ ಚಿಕ್ಕ ಊರು, ಅದನ್ನು ಹಂದೆ ಕುಟುಂಬಕ್ಕೆ ಉಡುಗೊರೆಯಾಗಿ ನೀಡಲಾಯಿತು ಎನ್ನಲಾಗಿದೆ. ಬ್ರಹ್ಮಾವರದಲ್ಲಿರುವ ಗೊಪಿನಾಥ ದೇವಸ್ತಾನ ೩ನೇಯ ಶತಮಾನದ ದೇವಸ್ಥಾನ ಎಂದು ಬರವಣಿಗೆಯಲ್ಲಿ ಇದೆ.ಹಾಗೂ ಚಾಂತಾರು ಗ್ರಾಮದ ನಂದಿಗುಡ್ಡೆಯಲ್ಲಿ ನೆಲೆನಿಂತಿರುವ ತುಳುನಾಡಿನ ಕಾರ್ಣಿಕ ಪುರುಷ  ಊರಿಗೆ ದಾತ ಮಾರಿಗೆ ಧೂತ ನಂಬಿದವರಿಗೆ ವೈದ್ಯನಾಥ ಏಂದು ಕರೆಯುವ  ದೈವರಾಜ ಭಗವಾನ್ ಶ್ರೀ ಬಬ್ಬುಸ್ವಾಮಿ ತನ್ನ ಪರಿವಾರ ದೈವಗಳೊಂದಿಗೆ ಕಾರ್ಣಿಕ ಮೆರೆಯುತ್ತ  ಮುಂಡಾಲ ಜನಾಂಗದವರ ಕುಲದೇವರಾಗಿ ಇಡೀ ಗ್ರಾಮದ ಜನರ ನಂಬಿಕೆಯ ಹಾಗೂ  ಭಕ್ತರ ಇಷ್ಟಾರ್ಥಗಳನ್ನು ನೆರೆವೇರಿಸುವ ಪ್ರಧಾನ ಶಕ್ತಿಯಾಗಿದ್ದಾರೆ. ಇಲ್ಲಿ ಪ್ರತಿವರ್ಷ ಡಿಸಂಬರ್ ನಲ್ಲಿ ಬಬ್ಬುಸ್ವಾಮಿ ಹಾಗೂ ಪರಿವಾರ ದೈವಗಳ ದರ್ಶನ ಸೇವೆ ಬಲಿಮೂರ್ತಿಯ ಭವ್ಯ ಮೆರವಣಿಗೆ ಹಾಗೂ ಅನ್ನಸಂತರ್ಪಣೆ ನಡೆಯೋದು ಗ್ರಾಮದ ಎಲ್ಲಾ ಭಕ್ತರು ಭಾಗವಹಿಸೋದು ವಿಶೇಷ

## ಜನಸಂಖ್ಯೆ
ಬ್ರಹ್ಮಾವರದಲ್ಲಿ ಬಂಟರು,ಕೊಂಕಣಿ, ಬ್ರಾಹ್ಮಣರು, ಕ್ರೈಸ್ತ ಧರ್ಮದವರು, ಹಾಗು ಚಿಕ್ಕ ಸಂಖ್ಯೆಯಲ್ಲಿ ಮುಸಲ್ಮಾನ ಸಮುದಾಯದವರು ಹೆಚ್ಚಾಗಿ ವಾಸಿಸುತ್ತಿದ್ದಾರೆ.

## ಶೈಕ್ಷಣಿಕ ಸಂಸ್ಥೆಗಳು
* ಸಂಥ ಮೇರಿ ಪದವಿ ಪೂರ್ವ ಕಾಲೇಜು, ಬ್ರಹ್ಮಾವರ
* ಸಂಥ ಮೇರಿ ಆಂಗ್ಲ ಮಾಧ್ಯಮ ಶಾಲೆ, ಬ್ರಹ್ಮಾವರ
* ಕೊಸ್ಮೊಪೊಲಿಟನ್ ಕಿರಿಯ ಪ್ರಾಥಮಿಕ ಶಾಲೆ, ಬ್ರಹ್ಮಾವರ
* ನಿರ್ಮಲಾ ಕಿರಿಯ ಪ್ರಾಥಮಿಕ ಶಾಲೆ, ಬ್ರಹ್ಮಾವರ
* ನಿರ್ಮಲಾ ಹಿರಿಯ ಪ್ರಾಥಮಿಕ ಶಾಲೆ, ಬ್ರಹ್ಮಾವರ
* ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ, ಬ್ರಹ್ಮಾವರ
* ಲಿಟಲ್ ರಾಕ್ ಇಂಡಿಯನ್ ಸ್ಕೂಲ್, ಬ್ರಹ್ಮಾವರ
* ವಿದ್ಯಾನಿಕೇತನ ಪಬ್ಲಿಕ್ ಸ್ಕೂಲ್, ಬ್ರಹ್ಮಾವರ

## ಇತರೆ ಸ್ಥಳಗಳು
* ಅಖಿಲ ಭಾರತ ಬಾನುಲಿ ಕೇಂದ್ರ(All India Radio Station)
* ಪ್ರಾದೇಶಿಕ ಕೃಷಿ ಸಂಶೋಧನ ಕೇಂದ್ರ, ಬ್ರಹ್ಮಾವರ. (Regional Agricultural Research Center)
* ಬ್ರಹ್ಮಾವರ ಸಹಕಾರಿ ಸಕ್ಕರೆ ಕಾರ್ಖಾನೆ, ಬ್ರಹ್ಮಾವರ.

## ಇಲ್ಲಿಗೆ ತಲುಪುದು ಹೇಗೆ
### ಸಾರಿಗೆ ಸಂಪರ್ಕ
ಬ್ರಹ್ಮಾವರವು ರಾ.ಹೆ. ೬೬(೧೭) ರಲ್ಲಿ ಉಡುಪಿ ಮತ್ತು ಕುಂದಾಪುರಗಳ ನಡುವೆ ಇರುವುದರಿಂದಾಗಿ ನೇರ ಖಾಸಗಿ ಮತ್ತು ಸರಕಾರಿ ಬಸ್ ಸಂಪರ್ಕ ಹೊಂದಿದೆ. ಇಲ್ಲಿಂದ ರಾಜ್ಯದ ಬೆಂಗಳೂರು, ಮುಂಬಯಿ, ಹುಬ್ಬಳ್ಳಿ, ಶಿವಮೊಗ್ಗ ಹಾಗೂ ಮೊದಲಾದ ಸ್ಥಳಗಳಿಗೆ ನೇರ ರಸ್ತೆ ಸಂರ್ಪಕವನ್ನು ಕೂಡ ಹೊಂದಿದೆ.
### ರೈಲು ಸಂಪರ್ಕ
ಬಾರ್ಕೂರು ಹತ್ತಿರದ ರೈಲು ನಿಲ್ದಾಣವಾಗಿರುತ್ತಾದೆ..
### ವಿಮಾನ ನಿಲ್ಡಾಣ
ಮಂಗಳೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ಹತ್ತಿರದ ವಿಮಾನ ನಿಲ್ದಾಣವಾಗಿರುತ್ತಾದೆ.

## ನದಿಗಳು
ಪಶ್ಚಿಮ ಘಟ್ಟಗಳಲ್ಲಿ ಹುಟ್ಟಿ ರುವ ಸುವರ್ಣ ಹಾಗು ಸೀತಾ ನದಿಗಳು ಬ್ರಹ್ಮಾವರದ ಮೂಲಕ ಹರಿದು  ಅರಬ್ಬೀ ಮಹಾಸಾಗರದಲ್ಲಿ ಸೇರುತ್ತವೆ.

ಹೊಸ ಲೇಖನ 
## ಉಲ್ಲೇಖಗಳು 
ವರ್ಗ:ಉಡುಪಿ ಜಿಲ್ಲೆ
ವರ್ಗ:ಕರ್ನಾಟಕದ ಪ್ರಮುಖ ಸ್ಥಳಗಳು
ಲಕ್ಕವಳ್ಳಿ

**ಲಕ್ಕವಳ್ಳಿ**  ಒಂದು ಹೋಬಳಿಯಾಗಿದ್ದು, ಚಿಕ್ಕಮಗಳೂರು ಜಿಲ್ಲೆಯ ತರೀಕೆರೆ ತಾಲೂಕಿನಲ್ಲಿದೆ. ಈ ಪ್ರದೆಶದಲ್ಲಿ ಭಧ್ರಾ ನದಿಗೆ ಕಟ್ಟಲಾಗಿರುವ ಅಣೆಕಟ್ಟು "ಲಕ್ಕವಳ್ಳಿ ಡ್ಯಾಮ್" ಎಂದೆ ಪ್ರಸಿದ್ಧಿ ಪಡೆದಿದೆ. ಈ ವಿವಿಧೋದ್ದೇಶದ ಅಣೆಕಟ್ಟು  ಮುಖ್ಯವಾಗಿ ಕೃಷಿ ಮತ್ತ್ತು ವಿದ್ಯುತ್ ಉತ್ಪಾದನೆಗೆ ಬಳಕೆಯಾಗುತ್ತಿದೆ. ಪ್ರಖ್ಯಾತ ಕುವೆಂಪು ವಿಶ್ವವಿದ್ಯಾಲಯವು ಇಲ್ಲಿಂದ ನಾಲ್ಕು ಮೈಲಿ ದೂರದಲ್ಲಿದ್ದು, ರಾಜ್ಯದ ಪ್ರತಿಷ್ಠಿತ ಕಲಿಕಾ ಮತ್ತು ಸಂಶೊಧನಾ ಕೇಂದ್ರವಾಗಿದೆ.

## ಭಧ್ರಾ ಅಭಯಾರಣ್ಯ
ಇಲ್ಲಿನ ಭಧ್ರಾ ಅಭಯಾರಣ್ಯ  ರಾಜ್ಯದ ಪ್ರಮುಖ ಅಭಯಾರಣ್ಯವಾಗಿದೆ. ಇಂತಹ ಅರಣ್ಯದಲ್ಲಿ ಹುಲಿ,ಆನೆ, ಚಿರತೆ,ಗೌರ್(ಕಾಡೆಮ್ಮೆ), ಲೆಮುರ್, ಜಿಂಕೆ, ಸಾಂಬಾರ, ಸಾರಂಗ, ನವಿಲು ಇನ್ನಿತರ ಪ್ರಾಣಿ, ಪಕ್ಷಿಗಳ ವಾಸಸ್ಥಾನವಾಗಿದೆ. ಭಧ್ರಾ ಅಭಯಾರಣ್ಯವು "ಪ್ರಾಜೆಕ್ಟ್ ಟೈಗರ್" ಅಡಿಯಲ್ಲಿನ ಹುಲಿ ಸಂರಕ್ಷಿತ ಪ್ರದೇಶ. ಈ ೪೯೨ ಚ. ಕಿ ಮೀ ವಿಸ್ತೀರ್ಣದ ಅರಣ್ಯವು ಜಲಾಶಯದ ಸುತ್ತಮುತ್ತಲಿನ ಪ್ರದೆಶದಲ್ಲಿ ಹರಡಿಕೊಂಡಿದ್ದು  ಪ್ರಕೃತಿಯ ವಿಹಂಗಮತೆಗೆ ಸಾಕ್ಷಿಯಾಗಿದೆ.

## ಅಣೆಕಟ್ಟು 
ಅಣೆಕಟ್ಟಿನ ಕಟ್ಟಡವು ೧೮೬ ಅಡಿ ಇದ್ದು, ಒಟ್ಟು ಎತ್ತರ ೧೯೪ ಅಡಿ ಇದೆ. ಇದನ್ನು ಸರ್ ಎಮ್ ವಿಶ್ವೇಶ್ವರಯ್ಯನವರ ಮಾರ್ಗದರ್ಶನದಲ್ಲಿ ಕಟ್ಟಲಾಗಿದ್ದು ಕರ್ನಾಟಕದ ಸುಂದರ ಮತ್ತು ಹಳೆಯ ಅಣೆಕಟ್ಟಿನಲ್ಲೊಂದಾಗಿದೆ. ಪಶ್ಚಿಮ ಘಟ್ಟದ ಮಡಿಲಲ್ಲಿರುವ ಅಣೆಕಟ್ಟೆಯು ಸಣ್ಣ ಸಣ್ಣ ದ್ವೀಪವನ್ನು ಸೃಷ್ಟಿ ಸಿದೆ. ಬಹೋಪಯೋಗಿ ಅಣೆಕಟ್ಟಾಗಿದ್ದು ಇಲ್ಲಿಂದ ವಿದ್ಯುತ್ ಉತ್ಪಾದನೆ, ಕೃಷಿ ಮತ್ತು ಇತರೆ ಕೈಗಾರಿಕಾ ಕ್ಷೇತ್ರದಲ್ಲಿ ಬಳಕೆಯಾಗುತ್ತಿದೆ. ತರೀಕೆರೆ, ಕಡೂರು, ಬೀರೂರು,ದಾವಣಗೆರೆ ಮತ್ತು ಚಿತ್ರದುರ್ಗಗಳಿಗೆ ವಿವಿಧೋದ್ದೇಶಗಳಿಗೆ ನೀರನ್ನು ಸರಬರಾಜು ಮಾಡಲಾಗುತ್ತದೆ.

## ತಲುಪುವುದು ಹೇಗೆ
ಲಕ್ಕವಳ್ಳಿಯು ಪ್ರಮುಖ ಪಟ್ಟಣಗಳಾದ ತರೀಕೆರೆ ಶಿವಮೊಗ್ಗ ಮತ್ತು ಭದ್ರಾವತಿಯಿಂದ ತಲಾ ೨೦ ಕಿಮೀ, ೨೮ ಕಿಮೀ ಹಾಗು ೨೪ ಕಿಮೀ ದೂರದಲ್ಲಿದೆ. 
* ಹತ್ತಿರದ ರೈಲ್ವೆ ನಿಲ್ದಾಣ: ತರೀಕೆರೆ, ಭದ್ರಾವತಿ, ಶಿವಮೊಗ್ಗ
* ಹತ್ತಿರದ ವಿಮಾನ ನಿಲ್ದಾಣ: ಮಂಗಳೂರು (೨೦೪ ಕಿಮೀ)
* ಖಾಸಗಿ ಬಸ್ಸುಗಳ ಸೌಲಭ್ಯವಿದೆ

## ಲಕ್ಕವಳ್ಳಿಯ ಅಂಕಿ ಅಂಶಗಳು
* ವಿಸ್ತೀರ್ಣ : ೮ ಚ ಕಿ ಮೀ
* ಜನಸಂಖ್ಯೆ : ೭೦೦೦
* ಉದ್ಯೋಗ : ಕೃಷಿ, ಮೀನುಗಾರಿಕೆ, ಕೈಗಾರಿಕೆ
* ಗ್ರಾಮ ದೇವತೆ : ಮಾರಿಕಾಂಬ
* ದೇವಾಲಯಗಳು: ಸೋಮೇಶ್ವರ ಸ್ವಾಮಿ, ಕದಲಿ ರಂಗನಾಥ ಸ್ವಾಮಿ, ಆಂಜನೇಯ ಸ್ವಾಮಿ
* ಅಂಛೆ ಪೆಟ್ಟಿಗೆ ಸಂಖ್ಯೆ : ೫೭೭೧೨೮

## ಸೌಲಭ್ಯಗಳು
* ಆಸ್ಪತ್ರೆಗಳು : ೨ (ಸರ್ಕಾರಿ ಮತ್ತು ಬಸವೇಶ್ವರ)
* ಅಂಛೆ ಕಛೇರಿ : ೧
* ಪೋಲೀಸ್ ಠಾಣೆ : ೧
* ಪಶು ವೈದ್ಯಾಲಯ: ೧

ವರ್ಗ:ಚಿಕ್ಕಮಗಳೂರು ಜಿಲ್ಲೆ
ವರ್ಗ:ಚಿಕ್ಕಮಗಳೂರು ಜಿಲ್ಲೆಯ ಪ್ರವಾಸಿ ತಾಣಗಳು
ಸೈಂಟ್ ಮೇರೀಸ್ ದ್ವೀಪ

**ಸೈಂಟ್ ಮೇರೀಸ್ ದ್ವೀಪ** ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಮಲ್ಪೆಯ ಸಮುದ್ರ ಕಿನಾರೆಯಿಂದ ಕೆಲವೇ ಕಿಲೋಮೀಟರ್ ದೂರದಲ್ಲಿರುವ ದ್ವೀಪ. ಸೈಂಟ್ ಮೇರೀಸ್ ದ್ವೀಪವನ್ನು **ಕೊಕೊನಟ್ ಐಸ್‍ಲ್ಯಾಂಡ್** ಎಂದು ಇನ್ನೊಂದು ಹೆಸರಿನಲ್ಲಿ ಕರೆಯುತ್ತಾರೆ. 
ಕಾಲೊಮ್ನಾರ್ ಬಾಲೆಸ್ಟಿಕ್ ಲಾವಾದಿಂದಾಗಿ ಈ ದ್ವೀಪ ಬಹಳ ಹೆಸರುವಾಸಿ ಯಾಗಿದೆ. 
ಕರ್ನಾಟಕ ರಾಜ್ಯದ ಕೇವಲ ೪ ಭೂವೈಜ್ಞಾನಿಕ ಸ್ಮಾರಕಗಳಲ್ಲಿ ಸೈಂಟ್ ಮೇರೀಸ್ ದ್ವೀಪವೂ ಒಂದು ಹಾಗು ದೇಶದ ೨೬  ಭೂವೈಜ್ಞಾನಿಕ ಸ್ಮಾರಕಗಳಲ್ಲಿ ಒಂದು ಎಂದು ಭಾರತೀಯ ಭೂವೈಜ್ಞಾನಿಕ ಸರ್ವೇಕ್ಷಣೆ ಇಲಾಖೆ ಘೋಷಿಸಿದೆ.

## ಇತಿಹಾಸ 
ಇದರ ಮೊದಲ ಹೆಸರು *ತೋನ್ಸೆ ಪಾರ್* ಇತಿಹಾಸದ ಪ್ರಕಾರ ೧೪೯೭ರಲ್ಲಿ ಪೋರ್ಚುಗೀಸ್‌ ಶೋಧಕ ವಾಸ್ಕೋ ಡ ಗಾಮ, ಯುರೋಪ್‌ನಿಂದ ಭಾರತದ ಕಡೆಗೆ ಸಾಗರ ಮಾರ್ಗದಲ್ಲಿ ಪ್ರಯಾಣಿಸುವಾಗ ಈ  ದ್ವೀಪದಲ್ಲಿ ಇಳಿದನೆಂದು ಹಾಗು ಅಲ್ಲಿ ಶಿಲುಬೆಯೊಂದನ್ನು ನೆಟ್ಟು "El Padron de Santa Maria" ಅಂದರೆ "ತಾಯಿ ಮೇರಿಗಾಗಿ ಸಮರ್ಪಿಸಿದ ತಾಣ" ಎಂದು ಹೆಸರಿಟ್ಟ ಎಂದೂ ಹಾಗಾಗಿ ಈ ದ್ವೀಪ ಸೈಂಟ್ ಮೇರೀಸ್ ಎಂಬ ಹೆಸರನ್ನು ಪಡೆಯಿತು ಎಂದು ಹೇಳಲಾಗುತ್ತದೆ.

## ಭೂವಿಜ್ಞಾನ ಹಾಗು ಸ್ಥಳವಿವರಣೆ 
ಸೈಂಟ್ ಮೇರೀಸ್ ದ್ವೀಪವು ೪ ದ್ವೀಪಗಳ ಸಮೂಹದಿಂದಾಗಿದೆ. ೪ ದ್ವೀಪಗಳಲ್ಲಿನ ಒಂದಾದ ಉತ್ತರದ ದ್ವೀಪ   ಬಸಾಲ್ಟ್-ರಯೋಡೇಸೈಟು ವರ್ಗದ ಶಿಲೆ (ಬಸಾಲ್ಟಿಕ್-ರಿಯೋಡಾಸಿಟಿಕ್ ಬಂಡೆಗಳು) ಗಳಿಂದ ರಚನೆಯಾಗಿದ್ದು ಷಡ್ಭುಜ ಆಕೃತಿಯ ಶಿಲೆಗಳ ಸಮೂಹವಾಗಿದೆ. ಈ ಬಗೆಯ ಸುಂದರ ಷಡ್ಭುಜ ಆಕೃತಿಯ ಶಿಲಾರಚನೆಗಳು ದೇಶದಲ್ಲಿ ಇವು ಏಕಮಾತ್ರ ಎನ್ನಲಾಗಿದೆ. ದ್ವೀಪದ ವಿಸ್ತಾರವು ಸುಮಾರು ೫೦೦ ಮೀ (೧,೬೪೦.೪ ಅಡಿ). ಉದ್ದವಾಗಿದ್ದು ಅಗಲವು ೧೦೦ ಮೀ ಇದೆ. ದ್ವೀಪದ ತುಂಬೆಲ್ಲಾ ತೆಂಗಿನ ಮರಗಳು ಇವೆ. ದ್ವೀಪದಲ್ಲಿ ಮನುಷ್ಯ ನೆಲೆ ಇಲ್ಲ. 
ಉತ್ತರ-ದಕ್ಷಿಣ ದಿಕ್ಕಿನಲ್ಲಿ ಚಾಚಿಕೊಂಡಿರುವ ದ್ವೀಪಸಮೂಹವು ೪ ದೊಡ್ದ ದ್ವೀಪಗಳಿಂದ ಕೂಡಿದೆ. ಈ ೪ ದೊಡ್ದ ದ್ವೀಪಗಳೆಂದರೆ 
# ನಾರಿಕೇಳ(ಕೊಕೊನೆಟ್) ದ್ವೀಪ 
# ಉತ್ತರ ದ್ವೀಪ 
# ದರಿಯಾ ಬಹದ್ದೂರ್ ದ್ವೀಪ 
# ದಕ್ಷಿಣ ದ್ವೀಪ

## ದ್ವೀಪದ ಛಾಯಾಚಿತ್ರಗಳು 

Image:St Mary's Island.JPG|ದ್ವೀಪದ ಒಂದು ಸಮುದ್ರ ತಟ.
Image:St Mary's Island rocks.JPG|ದ್ವೀಪದ ಶಿಲಾಸ್ತರಗಳ ರಚನೆ.
Image:St Mary's island.JPG| ದ್ವೀಪದ ದೊರನೊಟ.
File:Calidris-alpina-001 edit.jpg|ದ್ವೀಪದಲ್ಲಿ ಸ್ಯಾಂಡ್‌ಪೈಪರ್‌ಗಳು

## ಉಲ್ಲೇಖಗಳು 
ವರ್ಗ:ಕರ್ನಾಟಕದ ಪ್ರಮುಖ ಸ್ಥಳಗಳು
ವರ್ಗ:ಉಡುಪಿ ಜಿಲ್ಲೆ
ವರ್ಗ:ಭಾರತದ ಕರಾವಳಿ ಪ್ರದೇಶಗಳು
ವರ್ಗ:ಭೂಗೋಳ
ವರ್ಗ:ಭೂವಿಜ್ಞಾನ
ವರ್ಗ:ಐತಿಹಾಸಿಕ ಸ್ಥಳಗಳು
ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ಸುಮಿತ್ರ

ಸುಮಿತ್ರ ದಶರಥನ ೨ ನೇ  ಹೆಂಡತಿ. ಲಕ್ಷ್ಮಣನ ಮತ್ತು ಶತ್ರುಘ್ನನ ತಾಯಿ.
ಈಕೆ ಮಗಧ ರಾಜನಾದ ಶೂರನ ಮಗಳು, ಶ್ರೀರಾಮನು ಜನಿಸಿದ  ಮೊರನೆಯ ದಿನ (೩ ನೆಯ ದಿನ) ಆಶ್ಲೇ‌‌‌ಷಾ ನಕ್ಷತ್ರದ ೪ ನೇ ಪಾದ ಕರ್ಕಾಟಕ ಲಗ್ನದಲ್ಲಿ ಲಕ್ಷ್ಮಣ ಮತ್ತು ಶತ್ರುಘ್ನರು ಜನಿಸಿದರು.
ಪುತ್ರಕಾಮೇಷ್ಟಿ ಯಾಗವನ್ನು ಮಾಡಿದ ನಂತರ , ಆ ಯಾಗದ ಪರಿಣಾಮವಾಗಿ ಲಕ್ಷ್ಮಣ ಮತ್ತು ಶತ್ರುಘ್ನರು ಅವಳಿಗೆ ಜನಿಸಿದರು. ಲಕ್ಷ್ಮಣ ಅವಳ ಮಗನಾಗಿದ್ದರಿಂದ, ಅವನನ್ನು "ಸೌಮಿತ್ರಿ" ಎಂದು ಕರೆಯಲಾಗುತ್ತದೆ.ದಶರಥನ ಮೂವರು ಪತ್ನಿಯರಲ್ಲಿ ಸುಮಿತ್ರ ಅತ್ಯಂತ ಬುದ್ಧಿವಂತ ಎಂದು ಪರಿಗಣಿಸಲಾಗಿದೆ. ರಾಮ ವಿಷ್ಣುವಿನ ಅವತಾರ ಎಂದು ಮೊದಲು ಅರಿತುಕೊಂಡವಳು ಸುಮಿತ್ರ ಎಂದು ಸಹ ಹೇಳಲಾಗುತ್ತದೆ.

ರಾಮಾಯಣದಲ್ಲಿ ಸುಮಿತ್ರಳ ಬಗ್ಗೆ ಬಹಳ ಕಡಿಮೆ ಉಲ್ಲೇಖವಿದೆ. ಅವಳ ಪಾತ್ರವು ಮಹಾನ್ ಉದಾತ್ತತೆ ಮತ್ತು ಬುದ್ಧಿವಂತಿಕೆಯಿಂದ ಕೂಡಿದೆ. ಕಾಡಿಗೆ ಹೋಗುವ ಮೊದಲು, ಸೀತೆ, ರಾಮ ಮತ್ತು ಲಕ್ಷ್ಮಣ ವಿದಾಯ ಹೇಳಲು ಅವಳ ಬಳಿಗೆ ಹೋದರು. ನಂತರ, ದುಃಖಿಸುತ್ತಾ, ಅವಳು ಲಕ್ಷ್ಮಣನಿಗೆ ಹೇಳಿದಳು - "ನನ್ನ ಪ್ರಿಯ, ನೀನು ಕಾಡಿನಲ್ಲಿ ವಾಸಿಸಲು ಹುಟ್ಟಿರುವೆ. ನಿನ್ನ ಸಹೋದರ ಸಹೋದರಿಯರನ್ನು ಯಾವುದೇ ಹಾನಿಯಿಂದ ರಕ್ಷಿಸು. ಅವರು ನಿನ್ನ ಪೋಷಕರು. ಶಾಂತಿಯಿಂದ ಹೋಗು" ಮತ್ತು ತನ್ನ ಆಶೀರ್ವಾದದೊಂದಿಗೆ ಅವರನ್ನು ಕಳುಹಿಸಿದಳು.

ತನ್ನ ಮಕ್ಕಳು ಕಾಡಿಗೆ ಗಡಿಪಾರು ಮಾಡಲ್ಪಟ್ಟಿದ್ದಕ್ಕಾಗಿ ದುಃಖಿಸುತ್ತಿದ್ದ ಕೌಸಲ್ಯೆಯನ್ನು ಸುಮಿತ್ರ ಸಮಾಧಾನಪಡಿಸಿದಳು . ರಾಮನು ತನ್ನ ತಂದೆಯನ್ನು ಸತ್ಯವಂತನನ್ನಾಗಿ ಮಾಡಲು ಕಾಡಿಗೆ ಹೋಗಿದ್ದಾನೆಂದು ಅವಳು ಹೇಳಿದಳು. ಮೂರು ಲೋಕಗಳಲ್ಲಿ ಶ್ರೇಷ್ಠನಾದ ರಾಮನು ಖಂಡಿತವಾಗಿಯೂ ಹಿಂತಿರುಗಿ ತನ್ನ ತಾಯಿಯ ಪಾದಗಳಿಗೆ ಸೇವೆ ಸಲ್ಲಿಸುತ್ತಾನೆ ಎಂದು ಅವಳು ಅವನಿಗೆ ಭರವಸೆ ನೀಡಿದಳು.

## ಬಾಹ್ಯ ಸಂಪರ್ಕಗಳು
* Ramayana, translated in English by Griffith, from Project Gutenberg

ವರ್ಗ:ರಾಮಾಯಣದ ಪಾತ್ರಗಳು
ದೂರ್ವಾಸ

**ದೂರ್ವಾಸ** ಅತ್ರಿ ಮುನಿ ಮತ್ತು ಅನಸೂಯ ದಂಪತಿಗಳ ಮಗ.ಇವನು ತನ್ನ ಮುಂಗೋಪಕ್ಕೆ ಹಸರುವಾಸಿ. ಇದರಿಂದಾಗಿ ಮಾನವರಿಂದ ಹಾಗೂ ದೇವತೆಗಳಿಂದ ಅತ್ಯಂತ ಹೆಚ್ಚು ಗೌರವ ಪಡೆಯುತ್ತಿದ್ದನು.ಮಹಾಭಾರತ ದಲ್ಲಿ, ರಾಜಕುಮಾರಿ  ಕುಂತಿಯು,  ದೂರ್ವಾಸ ಮುನಿಯವರಿಂದ ಮಂತ್ರದ   ವರವನ್ನು ಪಡೆದಿದ್ದು,ತಾನು ಇಷ್ಟ ಪಟ್ಟ ಯಾವುದೇ ದೇವರನ್ನು ನೆನೆದು  ಮಂತ್ರವನ್ನು  ಜಪಿಸಿದಲ್ಲಿ,ಅಂತಹವರಿಂದ ಮಗುವನ್ನು ಪಡೆಯಲು ಶಕ್ತಳಾಗಿದ್ದಳು..  ಅಂತಹ  ಮಂತ್ರದ 'ಅದ್ಭುತ' ಶಕ್ತಿಯನ್ನು , ಕುಂತಿಯು  ಪರೀಕ್ಷಿಸುವ ಉದ್ದೇಶದಿಂದ,    ಸೂರ್ಯನ ಮೇಲೆ ಪ್ರಯೋಗಿಸಿದಾಗ ,  ಸೂರ್ಯ ಪ್ರತ್ಯಕ್ಷನಾಗಿದ್ದನ್ನು ಕಂಡು ಹೆದರಿದವಳಾದಳು ಮತ್ತು ಹಿಂತಿರುಗಿ ಹೋಗಲು ಬೇಡಿಕೊಂಡಳು. ಆದರೆ, ಸೂರ್ಯನು ಹೋಗುವ ಮುನ್ನ ಮಂತ್ರದ ಫಲವನ್ನು ನೀಡಿಯೇ /ಪೂರೈಸಿಯೇ ಹೋಗಬೇಕಾಗುತ್ತದೆ.   ಸೂರ್ಯನು ತನ್ನ ಮಾಯಾ ಶಕ್ತಿಯಿಂದ    'ಕುಂತಿ' ಗೆ ಮಗುವೊಂದನ್ನು ದಯಪಾಲಿಸಿ,ಆಕೆಯ ಶೀಲವನ್ನೂ ಸಹ ಉಳಿಸಿ ಹೋಗುತ್ತಾನೆ.ಇದರಿಂದಾಗಿ ಮದುವೆಯಾಗದ ರಾಜಕುಮಾರಿಗೆ 'ಮಗು' ಹೇಗಾದೀತು? ಎಂಬ ಮುಜುಗರದಿಂದ ಪಾರು ಮಾಡುತ್ತಾನೆ ಅಥವಾ ಸಮಾಜದ ಪ್ರಶ್ನೆಗಳಿಗೆ ಆಸ್ಪದ ಇಲ್ಲದಂತೆ ಮಾಡುತ್ತಾನೆ.  ಕುಂತಿಯು ಮಗುವನ್ನು ತನ್ನ ಬಳಿ ಇಟ್ಟುಕೊಳ್ಳಲು ಹಿಂಜರಿಯುತ್ತಾಳೆ. ಕುರುಕ್ಷೇತ್ರ  ದ ಮಹಾಯುದ್ಧದಲ್ಲಿ , ಕರ್ಣ ನು ಒಂದು 'ಕೇಂದ್ರೀಯ' ಮಹಾಪಾತ್ರವನ್ನು ಹೊಂದಿ ಬೆಳೆಯುತ್ತಾನೆ. ವೃತ್ತಿಯಲ್ಲಿ ಚಮ್ಮಾರ ರಾಗಿದ್ದರು.

ವರ್ಗ:ಮಹಾಭಾರತದ ಪಾತ್ರಗಳು
ವ್ರೈಟ್ ಸಹೋದರರು

**ವ್ರೈಟ್ ಸಹೋದರರು**, **ಒರ್ವಿಲ್ಲೆ** (ಜನನ: ಆಗಸ್ಟ್ ೧೯, ೧೮೭೧ &ndash; ಮರಣ: ಮೇ ೩೦, ೧೯೧೨ ) ಹಾಗು **ವಿಲ್ಬರ್**' (ಜನನ: ಏಪ್ರಿಲ್ ೧೬, ೧೮೬೭ &ndash; ಮರಣ:ಮೇ ೩೦, ೧೯೧೨ ) ಅಮೇರಿಕಾರಾಷ್ಟ್ರೀಯರು. ವ್ರೈಟ್ ಸಹೋದರರು ಪ್ರಪಂಚದ ಮೊಟ್ಟ ಮೊದಲನೆಯ ವಿಮಾನ ತಯಾರಕರು ಹಾಗು ಪ್ರಪಂಚದ ಮೊಟ್ಟ ಮೊದಲನೆಯ ಸಫಲ ಯಾತ್ರಿಗಳಸಹಿತ ಡಿಸೆಂಬರ್ ೧೭, ೧೯೦೩ ರಂದುವಿಮಾನ ಚಾಲನೆ ಮಾಡಿದವರು.

## ಬಾಲ್ಯ
ವ್ರೈಟ್ ಸಹೋದರರು ಮಿಲ್ಟೊನ್ ವ್ರೈಟ್ ಹಾಗು ಸುಸಾನ್ ಕ್ಯಾಥೆರಿನ್ ಕೊರ್ನೆರವರ ೭ ಮಕ್ಕಳಲ್ಲಿ ಇಬ್ಬರಾಗಿ ಜನಿಸಿದರು. ವಿಲ್ಬರ್ ಮಿಲ್ವಿಲ್ಲೇ, ಇಂಡಿಯಾನದಲ್ಲಿ ಹಾಗು ಒರ್ವಿಲ್ಲೆ ಡೆಯ್ಟೊನಾ, ಓಹಿಯೊದಲ್ಲಿ ಜನಿಸಿದರು. ಪ್ರಾಥಮಿಕ ವ್ಯಾಸಂಗದ ಸಮಯದಲ್ಲಿ ಒರ್ವಿಲ್ಲೆ ತುಂಬಾ ತುಂಟನಾಗಿದ್ದು ಒಮ್ಮೆ ಶಾಲೆಯಿಂದ ಹೊರಗೆ ಕಳಿಸಲಾಗಿತು. 
೧೮೭೮ರಲ್ಲಿ ಅವರ ತಂದೆ ಚರ‍್ಚಿನ ಹಿರಿಯ ಅರ‍್ಚಕರಾಗಿದ್ದು, ಬಹಳ ತಿರುಗಾಟದಲ್ಲಿರುತಿದ್ದರು. ಅದೇ ಸಮಯದಲ್ಲಿ ಒಮ್ಮೆ ಅವರು ತನ್ನ ಹಿರಿಯ ಮಕ್ಕಳಿಗಾಗಿ ಒಂದು ಆಟಿಕೆಯ ಹೆಲಿಕಾಪ್ಟರ್ ತಂದಿದ್ದರು. ವಿಲ್ಬರ್ ಹಾಗು ಒರ್ವಿಲ್ಲೆ ಆ ಆಟಿಕೆ ಮುರಿಯುವ ತನಕ ಅದರಲ್ಲಿ ಆದಿದ್ದರು ಹಾಗು ನಂತರದ ದಿನಗಳಲ್ಲಿ ಅದೇ ರೀತಿಯ ಹೆಲಿಕಾಪ್ಟರ್ ತಯಾರಿಸುವಲ್ಲಿ ಸಫಲರಾಗಿದ್ದರು. ಇದೇ ಅನುಭವ ಅವರಲ್ಲಿ ವೈಮಾನಿಕ ಹಾರಾಟದತ್ತ ಆಸಕ್ತಿ ಹುಟ್ಟಿಸಿತು.

## ಮೊದಲ ವೃತ್ತಿಜೀವನ ಹಾಗು ಸಂಶೋಧನೆ
ಕುಟುಂಬವು ೧೮೮೪ರ ಸುಮಾರಿಗೆ ಅಚಾನಕ್ಕಗಿ ರಿಚ್ಮಂಡ್, ಇಂಡಿಯಾನದಿಂದ ಡೆಯ್ತೊನಾಕ್ಕೆ ವಲಸೆ ಹೊದ್ದರಿಂದಾಗಿ ಸಹೊದರರಿಗೆ ತಮ್ಮ ಹೈಸ್ಕೊಲ್ ವ್ಯಾಸಾಂಗ ಪೂರೈಸಲಾಗಲಿಲ್ಲ. 
೧೮೯೨ರ ಸುಮಾರಿಗೆ ಹೊಸ ರೀತಿಯ ಬೈಸಿಕಲ್ (ಸಮಾನ ಗಾತ್ರ ಹಾಗು ಆಕಾರದ ಚಕ್ರ ಹೊಂದಿದ) ದುರಸ್ತಿ ಹಾಗೂ ಮಾರಾಟದ ಅಂಗಡಿಯನ್ನು ಹೊಂದಿ ಅದಕ್ಕೆ *ವ್ರೈಟ್ ಸೈಕಲ್ ಎಕ್ಸ್ ಚೆಂಜ್* ಎಂದು ಹೆಸರಿಟ್ಟರು ಹಾಗು ಮುಂದೆ ಅದಕ್ಕೆ *ವ್ರೈಟ್ ಸೈಕಲ್ ಕಂಪೆನಿ* ಎಂದು ಬದಲಾಯಿಸಿ ೧೮೯೬ರ ಸುಮಾರಿಗೆ ತಮ್ಮದೆ ಆದ ಛಾಪಿನ ಸೈಕಲ್ ತಯಾರಿಸಲು ಪ್ರಾರಂಬಿಸಿದರು.

## ಹಾರಾಟ, ಉಡ್ಡಯನ
## ಉಲ್ಲೇಖಗಳು 
ವರ್ಗ:ವಾಯುಯಾನ ಸಂಶೋಧಕರು
ಲವ

ಲವ ಮತ್ತು ಅವನ ಹಿರಿಯ ಅವಳಿ ಸಹೋದರ ಕುಶ, ಹಿಂದೂ ಸಂಪ್ರದಾಯದಲ್ಲಿ ರಾಮ ಮತ್ತು ಸೀತೆಯ ಮಕ್ಕಳು. ಅವರ ಕಥೆಯನ್ನು ಹಿಂದೂ ಮಹಾಕಾವ್ಯ ರಾಮಾಯಣ ಮತ್ತು ಅದರ ಇತರ ಆವೃತ್ತಿಗಳಲ್ಲಿ ವಿವರಿಸಲಾಗಿದೆ. ಅವನು ಅವರ ತಾಯಿಯಂತೆ ಬಿಳಿ ಚಿನ್ನದ ಮೈಬಣ್ಣವನ್ನು ಹೊಂದಿದ್ದರೆ, ಕುಶನು ಅವರ ತಂದೆಯಂತೆ ಕಪ್ಪು ಬಣ್ಣದ ಮೈಬಣ್ಣವನ್ನು ಹೊಂದಿದ್ದನು ಎಂದು ಹೇಳಲಾಗುತ್ತದೆ. ಲವನು ಸ್ಥಾಪಿಸಿದ ಲವಪುರಿ ಈಗ ಲಾಹೋರ್ ಎಂಬ ಹೆಸರಿನಿಂದ ಕರೆಯಲ್ಪಡುತ್ತಿದೆ.

## ಜನನ ಮತ್ತು ಬಾಲ್ಯ
 ಮಹರ್ಷಿಯವರು ಬಿಲ್ಲುಗಾರಿಕೆ ಕಲೆಯಲ್ಲಿ ಲವ ಮತ್ತು ಕುಶರಿಗೆ ತರಬೇತಿ ನೀಡುತ್ತಾರೆ]]

ರಾಮಾಯಣದ ಮೊದಲ ಅಧ್ಯಾಯವಾದ ಬಾಲಕಾಂಡದಲ್ಲಿ ವಾಲ್ಮೀಕಿ ತನ್ನ ಶಿಷ್ಯರಾದ ಲವ ಮತ್ತು ಕುಶರಿಗೆ ರಾಮಾಯಣವನ್ನು ವಿವರಿಸುವುದನ್ನು ಉಲ್ಲೇಖಿಸಲಾಗಿದೆ. ಆದರೆ ಅವರ ಜನನ ಮತ್ತು ಬಾಲ್ಯದ ಕಥೆಯನ್ನು ಕೊನೆಯ ಅಧ್ಯಾಯ ಉತ್ತರಕಾಂಡದಲ್ಲಿ ಉಲ್ಲೇಖಿಸಲಾಗಿದೆ, ಇದು ವಾಲ್ಮೀಕಿಯ ಮೂಲ ಕೃತಿ ಎಂದು ನಂಬಲಾಗುವುದಿಲ್ಲ. ದಂತಕಥೆಯ ಪ್ರಕಾರ, ಸೀತೆ ತನ್ನ ಪರಿಶುದ್ಧತೆಯ ಬಗ್ಗೆ ರಾಜ್ಯದ ಜನರ ಗಾಳಿಸುದ್ದಿಯಿಂದಾಗಿ ರಾಜ್ಯದಿಂದ ಹೊರಹಾಕಲ್ಪಟ್ಟಳು. ಅವರು ಸ್ವಯಂ ದೇಶಭ್ರಷ್ಟತೆಯನ್ನು ಆರಿಸಿಕೊಂಡರು ಮತ್ತು ತಮಸಾ ನದಿಯ ದಡದಲ್ಲಿರುವ ವಾಲ್ಮೀಕಿಯ ಆಶ್ರಮದಲ್ಲಿ ಆಶ್ರಯ ಪಡೆದರು. ಲವ ಮತ್ತು ಕುಶರು ಆಶ್ರಮದಲ್ಲಿ ಜನಿಸಿದರು ಮತ್ತು ಋಷಿ ವಾಲ್ಮೀಕಿಯ ಬೋಧನೆಗಳ ಅಡಿಯಲ್ಲಿ ಶಿಕ್ಷಣ ಮತ್ತು ಯುದ್ಧ ಕೌಶಲ್ಯಗಳಲ್ಲಿ ತರಬೇತಿ ಪಡೆದರು. ಈ ಸಮಯದಲ್ಲಿ ಅವರು ರಾಮನ ಕಥೆಯನ್ನು ಸಹ ಕಲಿತಿದ್ದರು.

ವಾಲ್ಮೀಕಿ ಮುನಿ, ಲವ ಮತ್ತು ಕುಶ ಹಾಗೂ ಮಾರುವೇಷ ಧರಿಸಿದ ಸೀತೆಯೊಂದಿಗೆ ರಾಮನು ನಡೆಸಿದ ಅಶ್ವಮೇಧ ಯಜ್ಞದಲ್ಲಿ ಭಾಗವಹಿಸುತ್ತಾರೆ.

ಮಹಾಕಾವ್ಯದ ಕೆಲವು ಆವೃತ್ತಿಗಳಲ್ಲಿ, ಲವ ಮತ್ತು ಕುಶರು ರಾಮ ಹಾಗೂ ಅಪಾರ ಪ್ರೇಕ್ಷಕರ ಸಮ್ಮುಖದಲ್ಲಿ ರಾಮಾಯಣವನ್ನು ಪಠಿಸಿದರು ಎಂದು ಹೇಳಲಾಗುತ್ತದೆ. ಲವ ಮತ್ತು ಕುಶರು ಸೀತೆಯ ವನವಾಸದ ಬಗ್ಗೆ ಹೇಳಿದಾಗ, ರಾಮನು ದುಃಖಿತನಾದನು. ಸೀತೆಯು ಲವ ಮತ್ತು ಕುಶರನ್ನು ತನ್ನ ಮಕ್ಕಳು ಎಂದು ತನ್ನ ಗಂಡನೆದುರು ಘೋಷಿಸಿದಳು. ರಾಮನು ತನ್ನೊಂದಿಗೆ ರಾಜಿ ಮಾಡಿಕೊಳ್ಳುವ ಇಚ್ಛೆಯನ್ನು ವ್ಯಕ್ತಪಡಿಸಿದ ನಂತರ, ಸೀತೆಯು ತನ್ನನ್ನು ಸ್ವಾಗತಿಸಲು ಭೂಮಿಯನ್ನು, ಅಂದರೆ ತನ್ನ ತಾಯಿಯನ್ನು ಕರೆದಳು. ಭೂಮಿಯು ತೆರೆಯುತ್ತಿದ್ದಂತೆ, ಅವಳು ಅದರಲ್ಲಿ ಕಣ್ಮರೆಯಾದಳು. ರಾಮನು ತನ್ನ ಹೆಂಡತಿಯನ್ನು ಕಳೆದುಕೊಂಡು ದುಃಖಿಸುತ್ತಿದ್ದರೂ, ತನ್ನ ಮಕ್ಕಳನ್ನು ಒಪ್ಪಿಕೊಂಡನು.

ಕೆಲವು ಆವೃತ್ತಿಗಳಲ್ಲಿ, ಲವ ಮತ್ತು ಕುಶರು ಯಜ್ಞದ ಕುದುರೆಯನ್ನು ವಶಪಡಿಸಿಕೊಂಡು ರಾಮನ ಸಹೋದರರನ್ನು (ಲಕ್ಷ್ಮಣ, ಭರತ ಮತ್ತು ಶತ್ರುಘ್ನ) ಮತ್ತು ಅವರ ಸೈನ್ಯವನ್ನು ಸೋಲಿಸಲು ಹೋದರು. ರಾಮನು ಅವರೊಂದಿಗೆ ಹೋರಾಡಲು ಬಂದಾಗ, ಸೀತೆ ಮಧ್ಯಪ್ರವೇಶಿಸಿ ತಂದೆ ಮತ್ತು ಮಕ್ಕಳನ್ನು ಒಂದುಗೂಡಿಸುತ್ತಾಳೆ ಎಂದು ಹೇಳಲಾಗುತ್ತದೆ.

## ನಂತರದ ಜೀವನ
ಅವರ ತಂದೆ ರಾಮನು ಕ್ರಮವಾಗಿ ಲವಪುರಿ ಮತ್ತು ಕಸೂರ್ ನಗರಗಳನ್ನು ಸ್ಥಾಪಿಸಿದ ನಂತರ ಲವ ಮತ್ತು ಕುಶರು ಆಡಳಿತಗಾರರಾದರು. ಕೋಸಲದ ರಾಜ ರಾಮನು ತನ್ನ ಮಗ ಲವನನ್ನು ಶ್ರಾವಸ್ತಿಯಲ್ಲಿ ಮತ್ತು ಕುಶನನ್ನು ಕುಶಾವತಿಯಲ್ಲಿ ಸ್ಥಾಪಿಸಿದನು.

ಆನಂದ ರಾಮಾಯಣದ ಪ್ರಕಾರ, ಲವನಿಗೆ ಸುಮತಿ ಎಂಬ ಹೆಂಡತಿ ಇದ್ದಳು. ಈ ದಂಪತಿಗಳು ಒಟ್ಟಿಗೆ ಲವಪುರಿ ನಗರ ಮತ್ತು ಶ್ರಾವಸ್ತಿ ರಾಜ್ಯವನ್ನು ಆಳಿದರು.

## ಜನಪ್ರಿಯ ಸಂಸ್ಕೃತಿಯಲ್ಲಿ
ಲವನು ಲವಪುರಿಯನ್ನು (ಆಧುನಿಕ ಲಾಹೋರ್ ನಗರ) ಸ್ಥಾಪಿಸಿದನೆಂದು ಹೇಳಲಾಗುತ್ತದೆ, ಇದಕ್ಕೆ ಅವನ ಹೆಸರಿಡಲಾಗಿದೆ.

ಲಾಹೋರ್‌ನ ಶಾಹಿ ಕಿಲಾ ಒಳಗೆ ಲವನಿಗೆ (ಅಥವಾ ಲೋಹ್) ಸಂಬಂಧಿಸಿದ ದೇವಾಲಯವಿದೆ.

ಆಧುನಿಕ ಭಾರತದಲ್ಲಿ ಲವದಿಂದ ಬಂದವರು ಎಂದು ಹೇಳಿಕೊಳ್ಳುವ ವಿವಿಧ ಸಮುದಾಯಗಳು ಮತ್ತು ಕುಲಗಳಿವೆ. ಉದಾಹರಣೆಗೆ "ಲೇವಾಸ್", ಅವುಗಳ ಒಂದು ಶಾಖೆ ಲೋಹಾನಾ ಕೊಟೆಚಾ ಮತ್ತು ಲುವಾ ಮರಾಠರು.

## ಉಲ್ಲೇಖಗಳು
ವರ್ಗ:ರಾಮಾಯಣದ ಪಾತ್ರಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಅಮೃತಾ ಶೇರ್ಗಿಲ್

**ಅಮೃತಾ ಶೇರ್ಗಿಲ್** (ಜನವರಿ ೩೦, ೧೯೧೩, – ಡಿಸೆಂಬರ್ ೫, ೧೯೪೧) ಭಾರತದ ಪ್ರಸಿದ್ಧ ಕಲಾಕಾರರು ಹಾಗು ೨೦ನೆಯ ಶತಮಾನದ ಮಹಾನ್ ಮಹಿಳಾ ಚಿತ್ರಕಾರಿಣಿ ಎಂದು ಹೇಳಲಾಗುತ್ತದೆ. ಅಮೃತಾ ಶೇರ್ಗಿಲ್ ಅವರನ್ನು ಭಾರತದ ದುಬಾರಿ ಚಿತ್ರಕಾರಿಣಿ ಎಂದೂ ಹೇಳಲಾಗುತದೆ. 
## ಬಾಲ್ಯ ಹಾಗು ವ್ಯಾಸಾಂಗ
ಅಮೃತಾ ಶೇರ್ಗಿಲ್ ಅವರು ಬುಡಾಪೆಸ್ಟ್, ಹಂಗೇರಿಯಲ್ಲಿ ಜನಿಸಿದರು. ಅವರ ತಂದೆ ಉಂರಾವೊ ಸಿಂಹ ಶೇರ್ಗಿಲ್ ಒಬ್ಬ ಸಂಪನ್ನ ಸಂಸ್ಕೃತ ಹಾಗು ಪರ್ಶಿಯನ್ ಪಂಡಿತ ಹಾಗೂ ಅವರ ತಾಯಿ ಮೇರಿ ಅಂಟೋಯ್ನೆಟ್ಟೆ ಗೊಟ್ಟೆಸ್ಮಾನ್ನ್ ಒಬ್ಬ ಹಂಗೇರಿಯ ಯೆಹೂದಿ ಅಪೆರಾ ಗಾಯಕಿ. ಅಮೃತಾ ಇಬ್ಬರು ಸಹೋದರಿಯರಲ್ಲಿ ಹಿರಿಯರು. ಅವರ ಕಿರಿಯ ಸಹೋದರಿ ಇಂದಿರಾ ಸುಂದರಾಮ್. 
೧೯೨೧ದಲ್ಲಿ ಅಮೃತಾ ಕುಟುಂಬದೊಂದಿಗೆ ಹಂಗೇರಿಯಿಂದ ಶಿಮ್ಲಾಕ್ಕೆ ವಲಸೆ ಬಂದರು. ಶಿಮ್ಲಾದಲ್ಲಿ ಅವರು ಪಿಯಾನೊ ಹಾಗೂ ವಾಯೊಲಿನ್ ಕಲಿಯಲು ಪ್ರಾರಂಭಿಸಿದರು. ತಮ್ಮ ೯ನೆಯ ವಯಸ್ಸಿನಲ್ಲಿ ತಂಗಿ ಇಂದಿರಾಜೊತೆಗೆ ಸೇರಿ ಸಂಗೀತ ಕಛೇರಿ ಹಾಗು ನಾಟಕಗಳಲ್ಲಿ ಪಾತ್ರವಹಿಸಲು ಪ್ರಾರಂಭಿಸಿದರು. ಅಮೃತಾ ಚಿಕ್ಕಂದಿನಿಂದಲೂ ಚಿತ್ರ ಬಿಡಿಸುತ್ತಿದ್ದರಾದರೂ ಶಾಸ್ತ್ರೋಕ್ತವಾಗಿ ತಮ್ಮ ೮ನೆಯ ವಯಸ್ಸಿನಲ್ಲಿ ಕಲಿಯಲು ಆರಂಭಿಸಿದರು. ಅಮೃತಾ ೧೯೨೪ರಲ್ಲಿ ತಾಯಿಯೊಂದಿಗೆ ಇಟಲಿಗೆ ಬಂದು ಅಲ್ಲಿನ ಪ್ರಸಿದ್ದ ಸಂತ ಅನುನ್ಙಿಟಾ ಚಿತ್ರಕಲಾ ಶಾಲೆಗೆ ಸೇರಿಸಿದರು. ತಮ್ಮ ೧೬ನೆಯ ವಯಸ್ಸಿನಲ್ಲಿ ತಾಯಿಯೊಂದಿಗೆ ಯುರೋಪ್ಗೆ ಬಂದು ಪ್ಯಾರಿಸ್ನಲ್ಲಿ ಉನ್ನತ ಅಬ್ಯಾಸಕ್ಕೆ ಸೇರಿದರು. 
## ವೃತ್ತಿಜೀವನ
೧೯೩೭ರಲ್ಲಿ ಅಮೃತಾ ಭಾರತಕ್ಕೆ ಹಿಂತಿರುಗಲು ನಿರ್ಧರಿಸಿದರು. ಭಾರತಕ್ಕೆ ಬಂದಕೊಡಲೇ ಅವರಿಗೆ ಭಾರತೀಯ ಸಾಂಪ್ರದಾಯಿಕ ಕಲೆಯ ಪರಿಚಯವಾಯಿತು. ಅಂದು ಪ್ರಾರಂಭಗೊಂಡ ಭಾರತೀಯ ಸಾಂಪ್ರದಾಯಿಕ ಕಲೆಯ ಪ್ರೇಮ ಜೀವನದ ಕೊನೆಯವರೆಗೊ ಮುಂದುವರಿಯಿತು. ೧೯೩೬ರಲ್ಲಿ ವಿಮರ್ಶಕ ಹಾಗು ಸಂಗ್ರಹಕಾರ ಕಾರ್ಲ್ ಕಂಡಾಲವಾಲರವರು ಅಮೃತಾರಿಗೆ ಅವರ ಭಾರತೀಯ ಮೂಲದ ಹಾಗೂ ಅವರ ಕಲೆಯ ಬಗೆಗಿನ ಒಲವಿನ ಬಗ್ಗೆ ಪ್ರೋತ್ಸಾಹಿಸಿದರು. ಅಮೃತಾರ ಮೇಲೆ ಮೊಘಲಾಯಿ ಕಲೆ ಹಾಗೂ ಪಹಾರಿ ಕಲಾ ಶಾಲೆಗಳು ಪ್ರಭಾವ ಬೀರಿದವು ಜೊತೆಗೆ ಅಜಂತಾ ಗುಹೆಯ ಗೋಡೆಯ ಮೇಲಿನ ಚಿತ್ರಗಳು ಪ್ರಭಾವ ಬೀರಿದವು. ೧೯೩೭ರಲ್ಲಿ ಅವರು ದಕ್ಷಿಣ ಭಾರತದ ಪ್ರವಾಸ ಕೈಗೊಂಡರು. ಅವರು ತಮ್ಮ ಗಂಡಸರ ಹಾಗೂ ಹೆಂಗಸರ ಜೊತೆಗಿನ ಸಂಬಂಧಕ್ಕಾಗಿ ಪ್ರಖ್ಯಾತರಗಿದ್ದರು ಹಾಗೂ ಡಿಸೆಂಬರ್ ೬, ೧೯೪೧ರ ಮದ್ಯರಾತ್ರಿ ನಿಧನರಾದರು. ಅವರನ್ನು ಡಿಸೆಂಬರ್ ೭, ೧೯೪೧ರಂದು ಲಾಹೊರ್ನಲ್ಲಿ ಸಮಾಧಿ ಮಾಡಲಾಯಿತು.
## ಛಾಯಾಂಕಣ

File:Amrita Sher-Gil Self-portrait.jpg|Self-portrait, 1930
File:Amrita Sher-Gil Self-portrait, untitled.jpg|Self-portrait (untitled), 1931
File:Amrita Sger-Gil Klarra Szepessy.jpg|Klarra Szepessy, 1932
File:Amrita Sher-Gil Hungarian-gypsy-girl.jpg|Hungarian Gypsy Girl, 1932
File:Amrita Sher-Gil Group of Three Girls.jpg|Group of Three Girls, 1935
File:Amrita Sger-Gil Bride's Toilet.jpg|Bride's Toilet, 1937
File:Village-scene-1938.jpg|Village Scene, 1938

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* *Amrita Sher-Gil* biography, articles and work.
* Amrita-it.com – A Resource site on *Amrita Sher-Gil* 
* *Amrita Sher-Gil* Bio, Photos and Paintings 
* Biography of Artist Amrita Sher-Gil and Photos
### Paintings
* Amrita Sher-Gil on Art and appreciation
* *Amrita Sher-Gil* Gallery of Paintings, Bio, Books, Photos 
* Showcase:Amrita Sher-Gil at National Gallery of Modern Art
* A slideshow of Amrita Sher-Gil's painting at Tate Modern 
*List of most expensive Indian paintings ever sold 
* Amrita Sher-Gil exhibition at Tate Modern, ಲಂಡನ್ 

ವರ್ಗ:ವರ್ಣಶಿಲ್ಪಿಗಳು
ವರ್ಗ:ಚಿತ್ರಕಾರರು
ರಾಜ್ಯೋತ್ಸವ ಪ್ರಶಸ್ತಿ ೨೦೦೮ ಸಂಪೂರ್ಣ ಪಟ್ಟಿ

## ರಾಜ್ಯೋತ್ಸವ ಪ್ರಶಸ್ತಿ ೨೦೦೮ ಸಂಪೂರ್ಣ ಪಟ್ಟಿ
ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ ೨೦೦೭ ಮತ್ತು ೨೦೦೮ನೇ ಸಾಲಿನ ಪ್ರಶಸ್ತಿ ಪುರಸ್ಕೃತರು

ವರ್ಗ:ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು
ರಾಜ್ಯೋತ್ಸವ ಪ್ರಶಸ್ತಿ ೨೦೦೭ ಸಂಪೂರ್ಣ ಪಟ್ಟಿ

## ರಾಜ್ಯೋತ್ಸವ ಪ್ರಶಸ್ತಿ ೨೦೦೭ ಸಂಪೂರ್ಣ ಪಟ್ಟಿ
ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ ೨೦೦೬ ಮತ್ತು ೨೦೦೭ನೇ ಸಾಲಿನ ಪ್ರಶಸ್ತಿ ಪುರಸ್ಕೃತರು
* ಪಾರ್ವತಮ್ಮ ರಾಜ್‍ಕುಮಾರ್
* ಅನಂತ್ ನಾಗ್

ವರ್ಗ:ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು
ಘಟೋತ್ಕಚ

**ಘಟೋತ್ಕಚ** ಭೀಮ ಮತ್ತು ಹಿಡಿಂಬೆಯರ ಮಗ. ಇವನಿಗೆ ತಾಯಿಯ ಕಡೆಯಿಂದ ಅನೇಕ ರಾಕ್ಷಸ ಶಕ್ತಿಗಳು ಬಂದಿದ್ದವು. ಇದರಿಂದಾಗಿ ಕುರುಕ್ಷೇತ್ರ ಯುದ್ಧದಲ್ಲಿ ಇವನು ಪ್ರಮುಖ ಪಾತ್ರವಹಿಸಿದನು. ಇವನನ್ನು ಕೊಲ್ಲಲು ಕರ್ಣನು ತನ್ನಲ್ಲಿದ್ದ ಅಮೂಲ್ಯವಾದ ಇಂದ್ರಾಸ್ತ್ರವನ್ನು ಪ್ರಯೋಗಿಸಬೇಕಾಯಿತು. ಇದು ಕುರುಕ್ಷೇತ್ರ ಯುದ್ಧದ ಒಂದು ಮುಖ್ಯ ತಿರುವು ಆಗಿ ಪರಿಣಮಿಸಿತು.

ವರ್ಗ:ಹಿಂದೂ ಧರ್ಮ
ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ಮಹಾಭಾರತ
ಸಂಜಯ

**ಸಂಜಯ** ಮಹಾಭಾರತದಲ್ಲಿ ಧೃತರಾಷ್ಟ್ರನ ಸಾರಥಿ. ಇವನಿಗೆ ದಿವ್ಯದೃಷ್ಟಿ (ದೂರದಲ್ಲಿ ನಡೆಯುವ ಘಟನೆಗಳನ್ನು ಕುಳಿತಲ್ಲೆ ನೋಡುವ ಶಕ್ತಿ) ಇತ್ತು.ಕುರುಕ್ಷೇತ್ರ ಯುದ್ಧ ನಡೆಯುವಾಗ ಸಂಜಯ ಧೃತರಾಷ್ಟ್ರನಿಗೆ ಅಲ್ಲಿ ನಡೆಯುತ್ತಿದ್ದ ಘಟನೆಗಳನ್ನು ಯಥಾವತ್ತಾಗಿ ವರ್ಣಿಸುತ್ತಿದ್ದ
ಭಗವದ್ಗೀತೆಯ ಪ್ರಾರಂಭದಲ್ಲಿ "ಸಂಜಯ ಉವಾಚ" ಎಂಬ ವಾಕ್ಯ  ಬರುತ್ತದೆ. ಇದು  ಯುದ್ಧಭೂಮಿಯಲ್ಲಿ ಕೃಷ್ಣ ಮತ್ತು ಅರ್ಜುನರ ನಡುವೆ ನಡೆದ ಸಂಭಾಷಣೆಯನ್ನು ಸಂಜಯನು ಧೃತರಾಷ್ಟ್ರನಿಗೆ ಹೇಳಿದುದಾಗಿರುತ್ತದೆ.

ವರ್ಗ:ಹಿಂದೂ ಧರ್ಮ
ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ಮಹಾಭಾರತ
ಹಿಡಿಂಬಿ

**ಹಿಡಿಂಬಿ** ಭೀಮನ ಪತ್ನಿ. ಘಟೋತ್ಕಚ ಭೀಮ ಮತ್ತು  ಹಿಡಿಂಬೆಯರ ಮಗ. ಇವಳಿಗೆ ಪಲ್ಲವಿ ಎಂಬ ಹೆಸರೂ ಇದ್ದಿತು.ಭೀಮ ಮತ್ತು ಹಿಡಿಂಬಿಯ ಕಥೆ ಮಹಾಭಾರತದ ಆದಿಪರ್ವದಲ್ಲಿ ಬರುತ್ತದೆ.ಹಿಡಿಂಬಿ ರಾಕ್ಷಸ ಹಿಡಿಂಬಾಸುರನ ತಂಗಿ. ಪಾಂಡವರು ವನವಾಸ ಸಂದರ್ಭದಲ್ಲಿ ಚಿತ್ರಕೂಟದಲ್ಲಿರುವಾಗ ಭೀಮನನ್ನು ನೋಡಿ ಹಿಡಿಂಬೆ ಆಕರ್ಷಿತಳಾಗುತ್ತಾಳೆ. ಭೀಮನನ್ನು ಕಂಡ ಹಿಡಿಂಬೆಯು ಸುಂದರ ಸ್ತ್ರೀಯ ವೇಷ ಧರಿಸಿ, ಆತನನ್ನು ಮೋಹಿಸುತ್ತಾಳೆ. ಭೀಮ ಹಾಗೂ ಹಿಡಿಂಬೆಯರಿಗೆ ಘಟೋತ್ಕಚನೆಂಬ ಪುತ್ರ ಜನಿಸುತ್ತಾನೆ.
thumbnail|left|ಹಿಡಿಂಬೆ,ಕುಂತಿ ಮತ್ತು ಪಾಂಡವರು
thumbnail|ಹಿಡಿಂಬೆ ದೇವಸ್ತಾನ

## ಭೀಮ ಮತ್ತು ಹಿಡಿಂಬಿಯ ವಿವಾಹ
ಹಿಡಿಂಬನನ್ನು ಕೊಂದ ನಂತರ, ಕುಂತಿ ಭೀಮನಲ್ಲಿ ಹಿಡಿಂಬಿಯನ್ನು ಮದುವೆಯಾಗುವಂತೆ ಆದೇಶಿಸಿದಳು. ಮಗುವನ್ನು ಹೆತ್ತ ನಂತರ ಅವನು ಅವಳನ್ನು ಬಿಟ್ಟು ಹೋಗಬಹುದು ಎಂಬ ಷರತ್ತಿಗೆ ಹಿಡಿಂಬಿ ಒಪ್ಪಿಕೊಂಡಳು. ಹಿಡಿಂಬಿ ಭೀಮನ ಷರತ್ತಿಗೆ ಒಪ್ಪಿ ಅವನನ್ನು ಮದುವೆಯಾದಳು. ಒಂದು ವರ್ಷದೊಳಗೆ, ಹಿಡಿಂಬಿ ಒಬ್ಬ ಮಗನಿಗೆ ಜನ್ಮ ನೀಡಿದಳು. ಅವನ ತಲೆಯು ಮಡಕೆಯನ್ನು ಹೋಲುವ ಕಾರಣ ಅವರು ಅವನಿಗೆ ಘಟೋತ್ಕಚಾ ಎಂದು ಹೆಸರಿಟ್ಟರು. ಘಟೋತ್ಕಚಾ  ಮಹಾಭಾರತ ಯುದ್ಧದಲ್ಲಿ ಒಬ್ಬ ಮಹಾನ್ ಯೋಧ ಮತ್ತು ಪ್ರಮುಖ ವ್ಯಕ್ತಿಯಾಗಿದ್ದರು.

## ದೇವಸ್ಥಾನಗಳು 
ಹೆಡಿಂಬಿ ಮತ್ತು ಭೀಮನ ನಡುವಿನ ಹೋರಾಟವು ಹೆಟೌಡಾದ ಅರಣ್ಯ ಪ್ರದೇಶದಲ್ಲಿ ನಡೆಯಿತು ಎಂದು ನಂಬಲಾಗಿದೆ. "ಹೆಟೌಡಾ" ಎಂಬ ಹೆಸರನ್ನು ಹಿಡಿಂಬೆಯ ನಂತರ ಹೆಸರಿಸಲಾಗಿದೆ ಎಂದು ನಂಬಲಾಗಿದೆ. ಭುಟನ್ದೇವಿ ಮಂದಿರದಲ್ಲಿ ಹಿಡಿಂಬೆಯನ್ನು ಭುಟನ್ದೇವಿ ಎಂದು ಪೂಜಿಸಲಾಗುತ್ತದೆ.
ಮನಾಲಿಯಲ್ಲಿರುವ ಹಿಡಿಂಬೆ ದೇವಿ ದೇವಾಲಯ ಅತ್ಯಂತ ಪ್ರಸಿದ್ಧ ದೇವಾಲಯವಾಗಿದೆ. ಇಲ್ಲಿ ಕೆತ್ತಲಾದ ಕೆಲವು ಪವಿತ್ರ ವಸ್ತುಗಳಲ್ಲಿ ರಥಗಳು, ಹೆಜ್ಜೆಗುರುತುಗಳು ಮತ್ತು ಸಣ್ಣ ಪ್ರತಿಮೆಯನ್ನು ಒಳಗೊಂಡಿವೆ. ಪಗೋಡಾ ಆಕಾರದ ಮರದ ದೇವಾಲಯವು ಅದರ ಸಂಕೀರ್ಣವಾದ ಕೆತ್ತಿದ ಮರದ ಬಾಗಿಲುಗಳು ಮತ್ತು ಮರದ ಶಿಖಾರಗಳನ್ನು ೫೦೦ ವರ್ಷಗಳಷ್ಟು ಹಳೆಯದು ಎಂದು ನಂಬಲಾಗಿದೆ. ಈ ದೇವಾಲಯದ ಕಲಾಕೃತಿಯ ಕೆತ್ತನೆಗಾರನು ತನ್ನ ಕೆಲಸವನ್ನು ಪೂರ್ಣಗೊಳಿಸಿದ ನಂತರ ಅವನ ಕೈಗಳನ್ನು ಕತ್ತರಿಸಿದ್ದಾನೆಂದು ಹೇಳಲಾಗುತ್ತದೆ, ಇದರಿಂದಾಗಿ ಅವನು ಅಂತಹ ಸುಂದರವಾದ ಕೃತಿಯನ್ನು ಬೇರೆಲ್ಲಿಯೂ ಉತ್ಪಾದಿಸಲಿಲ್ಲ. ಇದು ದಿಯೋದರ್ ಕಾಡಿನ ನಡುವೆ ಇದೆ.

## ಹಬ್ಬಗಳು 
ನಂಬಿಕೆಯ ಪ್ರಕಾರ ದಸರಾ ವಾರ್ಷಿಕ ಉತ್ಸವದಲ್ಲಿ ಭಾಗವಹಿಸಲು ಕಲ್ಲು ಪಟ್ಟಣಕ್ಕೆ ಪ್ರಯಾಣಿಸಬಹುದು, ಅಲ್ಲಿ ಹಿಡಿಂಬೆಯ ರಥವು ಕುಲ್ಲು ಕಣಿವೆಯ ಎಲ್ಲೆಡೆಯಿಂದ ದೇವರ ಮೆರವಣಿಗೆಯನ್ನು ನಡೆಸುತ್ತದೆ, ರಘುನಾಥ್‌ನ ಮುಖ್ಯ ರಥವನ್ನು ಬೆಂಗಾವಲು ಮಾಡುತ್ತದೆ. ಏಳು ದಿನಗಳ ಉತ್ಸವಗಳ ಕೊನೆಯಲ್ಲಿ, "ಲಂಕಾ ದಹನ್" ದಿನದಂದು, ಹೈಡಿಂಬೆಯ ತ್ಯಾಗವನ್ನು ಮಾಡಲಾಗುತ್ತದೆ. ಘಟೋತ್ಕಚಾ ನೆರೆಯ ಬಂಜಾರ್ ಗ್ರಾಮ ಮತ್ತು ಸಿರಾಜ್ ಜಿಲ್ಲೆಯ ಜನಪ್ರಿಯ ದೇವರಾಗಿದ್ದಾರೆ.

## ಇದನ್ನು ನೋಡಿ 
* ಹಿಡಿಂಬ

ವರ್ಗ:ಹಿಂದೂ ಧರ್ಮ
ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ಮಹಾಭಾರತ
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಸತ್ಯವತಿ

ದ ಕರ್ತೃ  ]]

**ಸತ್ಯವತಿ**   ಮಹಾಭಾರತದಲ್ಲಿ ಸತ್ಯವತಿಯು ಮೀನುಗಾರನ ಮಗಳು . ಶಂತನುವಿನ ಪತ್ನಿ. ಭೀಷ್ಮನ ಮಲತಾಯಿ. ಶಂತನು ಮತ್ತು ಸತ್ಯವತಿಗೆ ಇಬ್ಬರು ಗಂಡು ಮಕ್ಕಳಾದರು, ಇವರು ಚಿತ್ರಾಂಗದ ಮತ್ತು ವಿಚಿತ್ರವೀರ್ಯ. ಶಂತನು ಮಹಾರಾಜನ ನಂತರ ಸತ್ಯವತಿ ಹಸ್ತಿನಾಪುರದ ಮಹಾರಾಣಿಯಾಗಿ ರಾಜ್ಯಭಾರ ಮಾಡುತ್ತಾಳೆ. ಮಹಾಭಾರತದಲ್ಲಿ, **ಚಿತ್ರಾಂಗದ**ನು ಶಂತನು ಮತ್ತು ಸತ್ಯವತಿಯ ಹಿರಿಯ ಮಗ. ಅವನ ತಂದೆಯ ಮರಣದ ನಂತರ, ಆತನು ಹಸ್ತಿನಾಪುರದ ಸಿಂಹಾಸನವನ್ನು ಏರಿದನು, ಆದರೆ ಇದೇ ಹೆಸರಿನ ಗಂಧರ್ವನಿಂದ ಕೊಲ್ಲಲ್ಪಟ್ಟನು. ಚಿತ್ರಾಂಗದನು ಒಬ್ಬ ಮಹಾನ್ ಯೋದ್ಧನಾಗಿದ್ದನು ಮತ್ತು ಎಲ್ಲ ರಾಜರನ್ನು ಸೋಲಿಸಿದನು. ಸತ್ಯವತಿ ಮೀನಿನ ಮಗಳಾದುದ್ದರಿಂದ ಮತ್ಸ್ಯಗಂಧಿ ಎಂದೂ ನಂತರ ಯೋಜನಾಗಂಧಿ ಎಂದೂ ಕರೆಯಲಾಗಿದೆ.

## ಆರಂಭಿಕ ಜೀವನ
ಮಹಾಭಾರತದಲ್ಲಿ ಬರುವ ದಾಶರಾಜನಿಗೆ ಉಚ್ಚೈಶ್ರವಸ್ಸು ಎಂದೂ ಹೆಸರಿದೆ. ಇವನು ಬೆಸ್ತರ ರಾಜ. ಒಮ್ಮೆ ಬೆಸ್ತರು ಮೀನು ಹಿಡಿಯುವಾಗ ಒಂದು ಹೆಣ್ಣು ಮಗು ಸಿಕ್ಕಿತು. ಅದನ್ನು ಅವರು ಈತನಿಗೆ ಒಪ್ಪಿಸಿದರು. ಮುಂದೆ ಆ ಹೆಣ್ಣು ಮಗು ಮತ್ಸ್ಯಗಂಧಿನಿ, ಸತ್ಯವತಿ, ಯೋಜನಗಂಧಿ ಎಂಬ ಹೆಸರುಗಳಿಂದ ಪ್ರಸಿದ್ಧಳಾದಳು. ಪರಾಶರ ಮುನಿಯಿಂದ ಅವಳಿಗೆ ತೇಜಸ್ವಿನಿಯಾದ ಕೃಷ್ಣದ್ವೈಪಾಯನ ಎಂಬ ಮಗ ಹುಟ್ಟಿದ. ಮುಂದೆ ಆಕೆ ಶಂತನು ಚಕ್ರವರ್ತಿಯನ್ನು ಮದುವೆಯಾದಳು.
## ವಿವಾಹದ ಪ್ರಸ್ತಾವ
ಒಂದು ದಿನ ಶಂತನು ದಾಶರಾಜನ ಪುತ್ರಿ ಸತ್ಯವತಿಯನ್ನು ನೋಡಿ ಮೋಹಗೊಂಡು ಆಕೆಯನ್ನು ವಿವಾಹವಾಗುವುದಾಗಿ ದಾಶರಾಜನಿಗೆ ತಿಳಿಸಿದ. ಆದರೆ ದಾಶರಾಜ ಮುಂದೆ ಸತ್ಯವತಿಯ ಗರ್ಭದಲ್ಲಿ ಜನಿಸಿದ ಪುತ್ರನನ್ನು ಉತ್ತರಾಧಿಕಾರಿಯಾಗಿ ಮಾಡುವುದಾಗಿ ಮಾತುಕೊಟ್ಟರೆ ಮಗಳನ್ನು ಕೊಡವುದಾಗಿ ಕರಾರು ಹಾಕಿದ. ಶಂತನುವಿಗೆ ಇದು ಸಮ್ಮತವಾಗದಿದ್ದರೂ ಅವನ ಮನಸ್ಸಲ್ಲೆಲ್ಲ ಸತ್ಯವತಿ ತುಂಬಿಕೊಂಡಿದ್ದಳು. ಇದರಿಂದಾಗಿ ಶಂತನು ವ್ಯಾಕುಲನಾಗಿದ್ದ. ಈ ವಿಷಯ ಮಂತ್ರಿಯ ಮೂಲಕ ತಿಳಿದುಕೊಂಡ ಭೀಷ್ಮ ದಾಶರಾಜನಲ್ಲಿಗೆ ಹೋಗಿ ಸಂಧಾನ ನಡೆಸಿ, ತಾನು ಮದುವೆಮಾಡಿಕೊಳ್ಳದೆ ಬ್ರಹ್ಮಚಾರಿಯಾಗಿಯೇ ಉಳಿಯುವುದಾಗಿ ಪ್ರತಿಜ್ಞೆಮಾಡಿ ಸತ್ಯವತಿಯೊಂದಿಗೆ ತನ್ನ ತಂದೆಯ ವಿವಾಹ ನೆರವೇರಿಸಿದ. ಸಂತೋಷಗೊಂಡ ತಂದೆ ಮಗನಿಗೆ ಇಚ್ಛಾಮರಣಿಯಾಗೆಂದು ವರವಿತ್ತ. ಮುಂದೆ ಭೀಷ್ಮ ಸತ್ಯವತಿಯ ಮಗ ವಿಚಿತ್ರವೀರ್ಯನಿಗಾಗಿ ಕಾಶೀರಾಜನ ಪುತ್ರಿಯಾದ ಅಂಬೆ, ಅಂಬಿಕೆ, ಅಂಬಾಲಿಕೆಯರನನ್ನು ಅಪಹರಿಸಿಕೊಂಡು ಬಂದ. ಆದರೆ ಅಂಬೆ ವಿಚಿತ್ರ ವೀರ್ಯವನ್ನು ಮದುವೆಯಾಗಲು ನಿರಾಕರಿಸಿದ್ದರಿಂದ ಆಕೆಯನ್ನು ಸಾಲ್ವರಾಜನಲ್ಲಿಗೆ ಕಳುಹಿಸಿಕೊಟ್ಟ. ವಿಚಿತ್ರವೀರ್ಯನಿಗೆ ಸಂತಾನ ಇರಲಿಲ್ಲ. ಅವನ ಸಾವಿನ ಅನಂತರ ವಂಶ ನಿಂತುಹೋಗುವ ಸ್ಥಿತಿಗೆ ಬಂತು. ಆಗ ಸತ್ಯವತಿ ಅಂಬಿಕೆ, ಅಂಬಾಲಿಕೆಯವರೊಂದಿಗೆ ಸಂತಾನಕ್ಕಾಗಿ ಕೂಡಲು ಭೀಷ್ಮನನ್ನು ಪ್ರೇರಿಸಿದರೂ ಅದಕ್ಕೆ ಭೀಷ್ಮ ಒಪ್ಪಲಿಲ್ಲ. ಬಳಿಕ ಸತ್ಯವತಿ ಭೀಷ್ಮನ ಸೂಚನೆ ಮೇರೆಗೆ ವ್ಯಾಸನನ್ನು ಬರಮಾಡಿಕೊಂಡು ಅಂಬಿಕೆ, ಅಂಬಾಲಿಕೆಯರಲ್ಲಿ ಸಂತಾನವನ್ನು ಅನುಗ್ರಹಿಸಲು ಕೇಳಿ ಕೊಂಡಳು.

ವರ್ಗ:ಹಿಂದೂ ಧರ್ಮ
ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ಮಹಾಭಾರತ
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ವಿಚಿತ್ರವೀರ್ಯ

**ವಿಚಿತ್ರವೀರ್ಯ** ಮಹಾಭಾರತದಲ್ಲಿ ಶಂತನು ಮತ್ತು ಸತ್ಯವತಿಯ ಮಗ.ಇವನ ಅಣ್ಣ ಚಿತ್ರಾಂಗದ ಶಂತನುವಿನ ನಂತರ ಹಸ್ತಿನಾಪುರದ ಪಟ್ಟವೇರಿದ.ಚಿತ್ರಾಂಗದ ಸಂತಾನವಿಲ್ಲದೆ ನಿಧನ ಹೊಂದಿದುದರಿಂದ ಅವನ ತಮ್ಮನಾದ ವಿಚಿತ್ರವೀರ್ಯ ಸಿಂಹಾಸನವನ್ನೇರಿದ.ಇವನು ಪಟ್ಟವೇರಿದ ಸಮಯದಲ್ಲಿ ಇನ್ನೂ ಬಾಲಕನಾಗಿದ್ದುದರಿಂದ ಸತ್ಯವತಿಯ ಇನ್ನೊಬ್ಬ ಮಗನಾದ ಭೀಷ್ಮನು ಇವನ ಪರವಾಗಿ ರಾಜ್ಯಭಾರ ನಿಭಾಯಿಸಿದ.ಇವನು ಪ್ರಾಯ ಪ್ರಬುದ್ಧನಾದ ಸಮಯದಲ್ಲಿ ಇವನಿಗಾಗಿ ಭೀಷ್ಮನು ಕನ್ಯೆಯನ್ನು ಅರಸುತ್ತಿರುವಾಗ ಕಾಶಿಯ ರಾಜ ಸ್ವಯಂವರವನ್ನು ಏರ್ಪಡಿಸಿದ ವಿಷಯ ತಿಳಿದು ಅಲ್ಲಿಗೆ ಧಾವಿಸಿದ.ಅಲ್ಲಿ ಸ್ವಯಂವರವನ್ನು ವಿಚಿತ್ರವೀರ್ಯನ ಪರವಾಗಿ ಗೆದ್ದು ಕಾಶಿ ರಾಜನ ಮೂವರು ಕುವರಿಯರಾದ ಅಂಬಾ,ಅಂಬಿಕ ಮತ್ತು ಅಂಬಾಲಿಕರನ್ನು ಕರೆತರಲು ಪ್ರಯತ್ನಿಸಿದ. ಆದರೆ ಅಂಬಾ ಮೊದಲೇ ಸಾಳ್ವನನ್ನು ಪ್ರೀತಿಸುತ್ತಿದ್ದುದರಿಂದ ಅಂಬಿಕ ಮತ್ತು ಅಂಬಾಲಿಕೆಯರನ್ನು ಒತ್ತಾಯ ಪೂರ್ವಕ ವಿಚಿತ್ರವೀರ್ಯನಿಗೆ ಮದುವೆ ಮಾಡಿಸಿದ.
ಮುಂದೆ ವಿಚಿತ್ರವೀರ್ಯನಿಗೆ ಮಕ್ಕಳಾಗುವ ಮೊದಲೇ ಕ್ಷಯ ರೋಗದಿಂದ ತೀರಿಕೊಂಡುದುದರಿಂದ ತಾಯಿ ಸತ್ಯವತಿ ಭೀಷ್ಮನಿಗೆ ಅಂಬಿಕ ಮತ್ತು ಅಂಬಾಲಿಕೆಯರನ್ನು ಮದುವೆಯಾಗುವಂತೆ ತಿಳಿಸುತ್ತಾಳೆ. ಆದರೆ ಭೀಷ್ಮನು ಮೊದಲೇ ಆಜನ್ಮ ಬ್ರಹ್ಮಚಾರಿಯಾಗಿರುವುದಾಗಿ ಶಪಥ ಮಾಡಿದ್ದುದರಿಂದ ಸತ್ಯವತಿಯ ಇನ್ನೊಬ್ಬ ಮಗನಾದ ವ್ಯಾಸನನ್ನು ಕರೆದು ಅಂಬಿಕೆ ಮತ್ತು ಅಂಬಾಲಿಕೆಯರಿಗೆ ಮಕ್ಕಳನ್ನು ಕರುಣಿಸುವಂತೆ ಹೇಳಲು ಹೇಳುತ್ತಾನೆ. ಅದರಂತೆ ವ್ಯಾಸನ ಮೂಲಕ ಸತ್ಯವತಿಯು ಅಂಬಿಕೆ ಮಾತು ಅಂಬಾಲಿಕೆಯರಿಗೆ ಮಕ್ಕಳಾಗುವಂತೆ ಮಾಡುತ್ತಾಳೆ. ಇವರೇ ಅಂಬಿಕೆಯ ಮಗ ಧೃತರಾಷ್ಟ್ರ ಮತ್ತು ಅಂಬಾಲಿಕೆಯ ಮಗ ಪಾಂಡುವಾಗಿ ಮಹಾಭಾರತ ಕಥೆಯಲ್ಲಿ ಪ್ರಸಿದ್ಧರಾದವರು.

ವರ್ಗ:ಹಿಂದೂ ಧರ್ಮ
ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ಮಹಾಭಾರತ
ಸುಭದ್ರ

**ಸುಭದ್ರ**  ಮಹಾಭಾರತದಲ್ಲಿ ಸುಭದ್ರ ವಸುದೇವನ ಮಗಳು. ವಸುದೇವನು ಕಂಸನ ಸೆರೆಮನೆಯಿಂದ ಬಿಡುಗಡೆಯಾದ ಬಳಿಕ ರೋಹಿಣಿದೇವಿಯಿಂದ ಜನಿಸಿದವಳು. ಆದುದರಿಂದ ಕೃಷ್ಣ ಮತ್ತು ಬಲರಾಮರ ತಂಗಿ. ಇವಳು ಅರ್ಜುನನನ್ನು ಪ್ರೀತಿಸಿ ಮದುವೆಯಾದವಳು. ಅಭಿಮನ್ಯುವಿನ ತಾಯಿ..
ಸುಭದ್ರಾ ಮದುವೆ ವಯಸ್ಸಿನ ಬಂದಾಗ, ಬಲರಾಮ ತನ್ನ ನೆಚ್ಚಿನ ಶಿಷ್ಯಯಾದ ದುರ್ಯೋಧನನಿಗೆ ಮದುವೆಯಾಗಲು ಸೂಚಿಸುತ್ತದೆ. ಕೃಷ್ಣನು ಸ್ವಯಂವರ ಸಮಾರಂಭದಲ್ಲಿ ಅರ್ಜುನನನ್ನು ಆಯ್ಕೆ ಮಾಡುವ ಯಾವುದೇ ನಿಶ್ಚಿತತೆ ಇಲ್ಲ ಎಂದು ಅವರು ಬಲವಂತವಾಗಿ ತನ್ನ ತಂಗಿಯನ್ನು ಮದುವೆಯಾಗಲು ಅರ್ಜುನನಿಗೆ ಹೇಳಿದನು. ಇದು ಯೋಗ್ಮಾಯ (ದುರ್ಗ) ಮತ್ತೆ ಕೃಷ್ಣನ ಸಹೋದರಿ ಸುಭದ್ರನ ವೇಷದಲ್ಲಿ ಜನ್ಮ ತೆಗೆದುಕೊಂಡಿತು ಎಂದು ಹೇಳಲಾಗುತ್ತದೆ.
 ನ ವರ್ಣಚಿತ್ರ.]]
## ಮದುವೆಯ ತಯಾರಿ
ಸುಭದ್ರಾ ಮದುವೆಯ ವಯಸ್ಸಿನವಳಾದಾಗ, ಬಲರಾಮ ತನ್ನ ನೆಚ್ಚಿನ ಶಿಷ್ಯನಾಗಿದ್ದ ದುರ್ಯೋಧನನಿಗೆ ಸುಭದ್ರೆಯನ್ನು ವಧು ಎಂದು ಸೂಚಿಸುತ್ತಾನೆ. ಕೃಷ್ಣ (ಅರ್ಜುನ ಮತ್ತು ಸುಭದ್ರಾ ಪರಸ್ಪರ ಪ್ರೀತಿಸುತ್ತಿದ್ದಾರೆಂದು ತಿಳಿದು) ಅರ್ಜುನನಿಗೆ ದುರ್ಯೋಧನನೊಂದಿಗಿನ ಮದುವೆಯನ್ನು ತಪ್ಪಿಸಲು ಪರಸ್ಪರ ಓಡಿಹೋಗಬೇಕೆಂದು ಹೇಳುತ್ತಾನೆ.

## ಸುಭದ್ರೆಯ ಅಪಹರಣ
ವ್ಯಾಸನ ಮಹಾಭಾರತವು ಸುಭದ್ರಾ ಅರ್ಜುನನನ್ನು ಪ್ರೀತಿಸುತ್ತಿದ್ದಳು ಎಂದು ಹೇಳುತ್ತದೆ. ಅರ್ಜುನನು ತನ್ನ ಪತ್ನಿ ದ್ರೌಪದಿಯೊಂದಿಗೆ ಖಾಸಗಿ ಸಮಯಕ್ಕೆ ಸಂಬಂಧಿಸಿದಂತೆ ತನ್ನ ಸಹೋದರರೊಂದಿಗೆ ಹೊಂದಿದ್ದ ಒಪ್ಪಂದದ ನಿಯಮಗಳನ್ನು ಮುರಿದಿದ್ದಕ್ಕಾಗಿ ಸ್ವಯಂ-ಹೇರಿದ ತೀರ್ಥಯಾತ್ರೆಯ ಮಧ್ಯದಲ್ಲಿದ್ದನು. ಅವರು ದ್ವಾರಕಾ ನಗರವನ್ನು ತಲುಪಿ ಕೃಷ್ಣನನ್ನು ಭೇಟಿಯಾಗುತ್ತಾರೆ ಮತ್ತು ಅವರೊಂದಿಗೆ ಸಮಯ ಕಳೆಯುತ್ತಾರೆ. ನಂತರ ಅವರು ಕೃಷ್ಣನ ಜೊತೆಯಲ್ಲಿ ರೈವತ ಪರ್ವತದಲ್ಲಿ ನಡೆದ ಉತ್ಸವದಲ್ಲಿ ಪಾಲ್ಗೊಳ್ಳುತ್ತಾರೆ. ಉತ್ಸವವನ್ನು ನೋಡಲು ಸುಭದ್ರಾ ಸೇರಿದಂತೆ ಇತರ ಯಾದವ ಮಹಿಳೆಯರೂ ಸೇರಿದ್ದರು. ಸುಭದ್ರಾಳನ್ನು ನೋಡಿದ ನಂತರ ಅರ್ಜುನನು ಅವಳ ಸೌಂದರ್ಯಕ್ಕೆ ಸೋತು ಅವಳನ್ನು ಮದುವೆಯಾಗಲು ಬಯಸುತ್ತಾನೆ. ಭಗವಾನ್ ಕೃಷ್ಣನು ಸುಭದ್ರನೂ ಅರ್ಜುನನನ್ನು ಪ್ರೀತಿಸುತ್ತಾಳೆ ಎಂಬ ಸತ್ಯವನ್ನು ತಿಳಿದು ಅವರ ಮದುವೆಗೆ ಒಪ್ಪಿದನು. ಆದರೆ ಬಲರಾಮನು ಈಗಾಗಲೇ ದುರ್ಯೋಧನನಿಗೆ ವಾಗ್ದಾನ ಮಾಡಿದ್ದಾನೆ ಎಂಬ ಸತ್ಯವನ್ನು ತಿಳಿದ ಅವನು ಅವಳೊಂದಿಗೆ ಓಡಿಹೋಗುವಂತೆ ಸೂಚಿಸಿದನು. ಸುಭದ್ರಾ ಒಂದು ಕ್ರಮ ತೆಗೆದುಕೊಳ್ಳಬೇಕು ಎಂಬ ಬಗ್ಗೆ ಸಲಹೆ ಕೋರಿ ಅರ್ಜುನನು ರಾತ್ರಿವೇಳೆ ಕೃಷ್ಣನನ್ನು ಭೇಟಿಯಾದನು. ಕೃಷ್ಣನು ಅರ್ಜುನನಿಗೆ ಸುಭದ್ರನನ್ನು ಅಪಹರಿಸಲು ಸಲಹೆ ನೀಡಿದನು "ಕ್ಷತ್ರಿಯರ ವಿಷಯದಲ್ಲಿ ಧೈರ್ಯಶಾಲಿ, ಬಲವಂತದ ಅಪಹರಣವು ಕಲಿತವರಂತೆ ಶ್ಲಾಘಿಸಲ್ಪಟ್ಟಿದೆ" ಹೀಗೆ ಅರ್ಜುನನು ಸುಭದ್ರನನ್ನು ಅಪಹರಿಸಲು ಒಪ್ಪುತ್ತಾನೆ. ಸುಭದ್ರಾ ಅಪಹರಣದ ಸುದ್ದಿ ತಿಳಿದ ನಂತರ, ಬಲರಾಮನು ಅರ್ಜುನನ ವಿರುದ್ಧ ಯುದ್ಧ ಮಾಡುತ್ತಾನೆಂದು ತಿಳಿದ ಕೃಷ್ಣನು ತಾನು ಅರ್ಜುನನಿಗೆ ರಥವಾಗಬೇಕೆಂದು ನಿರ್ಧರಿಸಿದನು. ಅರ್ಜುನನು ಸುಭದ್ರನನ್ನು ಅಪಹರಿಸಲು ಮುಂದಾಗುತ್ತಾನೆ ಮತ್ತು ಕೃಷ್ಣನೊಂದಿಗೆ ಅವರು ಹೊರಟು ಹೋಗುತ್ತಾರೆ. ಅರ್ಜುನನು ಸುಭದ್ರನನ್ನು ಅಪಹರಿಸಿದ್ದಾನೆ ಮತ್ತು ಸುಭದ್ರನನ್ನು ರಥದ ಮೇಲೆ ಇರಿಸಿದ್ದಾನೆ ಎಂದು ತಿಳಿದ ನಂತರ, ಬಲರಾಮ ಮತ್ತು ಇತರ ಯಾದವರು ಇದರಿಂದ ಕೋಪಗೊಂಡು ಅರ್ಜುನನನ್ನು ಯಶಸ್ವಿಯಾಗಿ ತಡೆಹಿಡಿಯಲು ನಿರ್ಧರಿಸುತ್ತಾರೆ. ತಪ್ಪಿಸಿಕೊಂಡ ನಂತರ ಕೃಷ್ಣನು ಹಿಂತಿರುಗಿ ಅವರನ್ನು ನಿರಾಕರಿಸಿದನು. ಅಂತಿಮವಾಗಿ, ಬಲರಾಮನು ಒಪ್ಪಿ ಅರ್ಜುನನೊಂದಿಗೆ ಸುಭದ್ರಾಳ ಮದುವೆಯನ್ನು ನಡೆಸುತ್ತಾನೆ.

## ಪೂಜೆ
ಹಿಂದೂಗಳ ಕೆಲವು ವಿಭಾಗಗಳು ಸುಭದ್ರೆಯನ್ನು ಯೋಗಮಯ ದೇವತೆ ಎಂದು ನಂಬುತ್ತಾರೆ. ಪುರಿಯ ಜಗನ್ನಾಥ ದೇವಸ್ಥಾನದಲ್ಲಿ ಪೂಜಿಸಲ್ಪಟ್ಟ ಮೂರು ದೇವತೆಗಳಲ್ಲಿ ಸುಭದ್ರೆಯೂ ಒಬ್ಬರು, ಜೊತೆಗೆ ಕೃಷ್ಣ (ಜಗನ್ನಾಥನಾಗಿ) ಮತ್ತು ಬಲರಾಮ (ಅಥವಾ ಬಾಲಭದ್ರ). ವಾರ್ಷಿಕ ರಥಯಾತ್ರೆಯಲ್ಲಿರುವ ರಥಗಳಲ್ಲಿ ಒಂದನ್ನು ಅವಳಿಗೆ ಅರ್ಪಿಸಲಾಗಿದೆ. ಇದಲ್ಲದೆ ಒಡಿಶಾ, ಪಶ್ಚಿಮ ಬಂಗಾಳ ಮತ್ತು ಗುಜರಾತ್‌ನ ಕೆಲವು ಸಮುದಾಯಗಳು ಅವಳನ್ನು ಪೂಜಿಸುತ್ತವೆ ಎಂದು ನಂಬಲಾಗಿದೆ.

## ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮ
ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ಮಹಾಭಾರತ
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ದುಶ್ಯಾಸನ

ಧೃತರಾಷ್ಟ್ರ ಮತ್ತು ಗಾಂಧಾರಿಯಿಂದ ನೂರು ಜನ ಪುತ್ರರು.  ಇವರೇ ಕೌರವರು ಎಂದು ಪ್ರಸಿದ್ಧರಾದವರು ಮತ್ತು ಒಬ್ಬಳು ಮಗಳು ದುಶ್ಶಲೆ. 
ಮಹಾಭಾರತದ ದುಷ್ಟ ಚತುಷ್ಟಯರಲ್ಲಿ ಒಬ್ಬ. ಧೃತರಾಷ್ಟ್ರ ಗಾಂಧಾರಿಯರ ಎರಡನೆಯ ಮಗ. ದುರ್ಯೋಧನನಂತೆ ಶೂರ ಹಾಗೂ ಪರಾಕ್ರಮಿ. ಅಣ್ಣನಿಗೆ ಎಲ್ಲ ಸಂದರ್ಭಗಳಲ್ಲಿಯೂ ಸಲಹೆಗಾರನಾಗಿದ್ದವ.
## ಪಾತಕ ಕಾರ್ಯ
ಪಾಂಡವರು ಕಪಟದ್ಯೂತದಲ್ಲಿ ಸೋತಾಗ, ಅಣ್ಣನ ಅಪ್ಪಣೆಯ ಪ್ರಕಾರ ದುಶ್ಯಾಸನ ದ್ರೌಪದಿಯನ್ನು ಒತ್ತಾಯದಿಂದ ಸಭೆಗೆಳೆತಂದು, ವಸ್ತ್ರಾಪಹರಣದ ಪ್ರಯತ್ನ ನಡೆಸಿದ. ಆಗ, ಭೀಮಸೇನ ಈತನ ರಕ್ತ ಹೀರುವೆನೆಂದು ಪ್ರತಿಜ್ಞೆ ಮಾಡಿದ. ಯುಧಿಷ್ಠಿರನ ರಾಜಸೂಯಯಾಗದ ಸಮಯದಲ್ಲಿ ಈತ ಆಹಾರ ವಿತರಣೆಯ ಕಾರ್ಯ ವಹಿಸಿದ್ದ. ವಿರಾಟನ ಗೋವುಗಳನ್ನು ಕದಿಯಲು ಹೊರಟ ದುರ್ಯೋಧನನ ಸೈನ್ಯವನ್ನು ಈತನೇ ಸಜ್ಜುಗೊಳಿಸಿದ. ಗೋಗ್ರಹಣ ಸಂದರ್ಭದಲ್ಲಿ ಅರ್ಜುನನೊಂದಿಗೆ ಹೋರಾಡಿ ಸೋತ. ಕುರುಕ್ಷೇತ್ರದ ಹತ್ತನೆಯ ದಿವಸದ ಯುದ್ಧದಲ್ಲಿ ಅರ್ಜುನನೊಂದಿಗೆ ಯುದ್ಧ ಮಾಡಿ ಸೋತ. ಹದಿಮೂರನೆಯ ದಿನದ ಯುದ್ಧದಲ್ಲಿ ಅಭಿಮುನ್ಯುವಿನೊಂದಿಗೆ ಹೋರಾಡಿ ಪಾಡುಪಟ್ಟ. ಹದಿನಾಲ್ಕನೆಯ ದಿನದಲ್ಲಿ ಸಾತ್ಯಕಿಯ ಮೇಲೆ ದಾಳಿ ಮಾಡಿ ಸೋತ. ಸಾತ್ಯಕಿಯನ್ನು ಕಂಡು ಹೆದರಿ ಓಡುತ್ತಿದ್ದ ಈತನನ್ನು ದ್ರೋಣ ಹೀಯಾಳಿಸಿದ. ಅನಂತರ ಭೀಮಸೇನನ ಮೇಲೆ ದಾಳಿ ಮಾಡಿದ. ಪ್ರತಿವಿಂದ್ಯನೊಂದಿಗೆ ಹೋರಾಡಿದ. ಸಹದೇವ, ದೃಷ್ಟದ್ಯುಮ್ನರಿಂದಲೂ ಸೋತ. ಈತನ ಮಗ ಅಭಿಮನ್ಯುವನ್ನು ಕೊಂದ. ದ್ರೌಪದಿಯ ಮಗ ಈತನ ಮಗನನ್ನು ಕೊಂದ. ಭೀಮ ಈತನನ್ನು ನೆಲಕ್ಕೆ ಕೆಡಹಿ, ಎದೆಯನ್ನು ಸೀಳಿ, ರಕ್ತಪಾನ ಮಾಡಿದ.

ವರ್ಗ:ಮಹಾಭಾರತದ ಪಾತ್ರಗಳು
ಉತ್ತರೆ (ಮಹಾಭಾರತ)

**ಉತ್ತರೆ** ಹಿಂದೂ ಪುರಾಣದಲ್ಲಿ ಬರುವ ರಾಜಕುಮಾರಿ. ಅವಳು ರಾಣಿ ಸುದೇಷ್ಣಾ ಮತ್ತು ರಾಜ ವಿರಾಟರ ಮಗಳು ಎಂದು ಮಹಾಭಾರತದಲ್ಲಿ ವಿವರಿಸಲಾಗಿದೆ. ವಿರಾಟ ರಾಜನ ಆಸ್ಥಾನದಲ್ಲಿಯೇ ಪಾಂಡವರು ತಮ್ಮ ವನವಾಸದ ಸಮಯದಲ್ಲಿ ಒಂದು ವರ್ಷವನ್ನು ಮರೆಮಾಡಿದರು. ಅವಳು ಉತ್ತರಕುಮಾರ ಮತ್ತು ಶಂಖನ ಸಹೋದರಿಯಾಗಿದ್ದಳು.

## ಜೀವನ
### ಬೃಹನ್ನಳೆಯ ಅಡಿಯಲ್ಲಿ ತರಬೇತಿ
ಮತ್ಸ್ಯ ರಾಜ್ಯದಲ್ಲಿ ಪಾಂಡವರ ವನವಾಸದ ವರ್ಷದಲ್ಲಿ ಬೃಹನ್ನಳೆಯ ವೇಷದಲ್ಲಿದ್ದ ಅರ್ಜುನನ ನೃತ್ಯ ತರಬೇತಿಯಲ್ಲಿ ಉತ್ತರೆಯು ನೃತ್ಯವನ್ನು ಕಲಿತಳು. ಅಜ್ಞಾತವಾಸದಲ್ಲಿ ವನವಾಸದ ನಿಯಮಗಳ ಪ್ರಕಾರ, ಅರ್ಜುನನು ಬೃಹನ್ನಳೆ ಎಂಬ ನಪುಂಸಕನಾಗಿ ವಾಸಿಸುತ್ತಿದ್ದನು. ಇವನು ಸ್ವರ್ಗದಲ್ಲಿ ಅಪ್ಸರೆಯರಿಂದ ಕಲಿತ ವಿದ್ಯೆಗಳನ್ನು ಕಲಿಸುತ್ತಿದ್ದನು.

### ವಿವಾಹ ಮತ್ತು ವೈಧವ್ಯ
ರಾಜ ವಿರಾಟನು ಉತ್ತರೆಯ ನೃತ್ಯ ಗುರು ಯಾರೆಂದು ಅರಿತುಕೊಂಡ ನಂತರ, ಅವನು ತನ್ನ ಮಗಳ ಕೈಯನ್ನು ಅರ್ಜುನನಿಗೆ ಅರ್ಪಿಸಿದನು. ಆದಾಗ್ಯೂ, ಅರ್ಜುನನು ರಾಜ ವಿರಾಟನಿಗೆ ಶಿಕ್ಷಕನು ವಿದ್ಯಾರ್ಥಿಯೊಂದಿಗೆ ಹೊಂದಿರುವ ಸಂಬಂಧವು ಮಗುವಿಗೆ ಪೋಷಕರ ಸಂಬಂಧದಂತೆಯೇ ಇದೆ ಎಂದು ಸ್ಪಷ್ಟಪಡಿಸಿದನು. ಆದರೆ ಉತ್ತರೆಯು ತನ್ನ ಮಗ ಅಭಿಮನ್ಯುವನ್ನು ಮದುವೆಯಾಗುವ ಮೂಲಕ ತನ್ನ ಸೊಸೆಯಾಗಬೇಕೆಂದು ಸಲಹೆ ನೀಡಿದನು. ಅದರಂತೆ ಉತ್ತರೆಯು ಅಭಿಮನ್ಯುವನ್ನು ವಿವಾಹವಾದಳು.

ಕುರುಕ್ಷೇತ್ರ ಯುದ್ಧದಲ್ಲಿ ಕೇವಲ ಹದಿನಾರು ವರ್ಷದ ಅಭಿಮನ್ಯು ಕೊಲ್ಲಲ್ಪಟ್ಟಾಗ ಉತ್ತರಾ ಚಿಕ್ಕ ವಯಸ್ಸಿನಲ್ಲೇ ವಿಧವೆಯಾಗಿದ್ದಳು. ಪತಿಯ ಶವವನ್ನು ಕಂಡು ದುಃಖದಲ್ಲಿ ಮುಳುಗಿದ ಆಕೆಗೆ ಕೃಷ್ಣ ಸಾಂತ್ವನ ಹೇಳಿದನು.

### ಅಶ್ವತ್ಥಾಮನ ದಾಳಿ
ಮಹಾಭಾರತ ಯುದ್ಧದ ಕೊನೆಯಲ್ಲಿ, ಉತ್ತರೆಯು ಗರ್ಭಿಣಿಯಾಗಿದ್ದಾಗ, ದ್ರೋಣಾಚಾರ್ಯರ ಮಗ ಅಶ್ವಥಾಮನು ದುರ್ಯೋಧನ ಮತ್ತು ಕೌರವರ ಸೈನ್ಯದ ಸೋಲಿಗೆ ಪ್ರತೀಕಾರ ತೀರಿಸಿಕೊಳ್ಳಲು ಪ್ರಯತ್ನಿಸುವಾಗ ಅರ್ಜುನನಿಂದ ಸವಾಲನ್ನು ಎದುರಿಸಿದನು. ಸಾಂಪ್ರದಾಯಿಕ ಶಸ್ತ್ರಾಸ್ತ್ರಗಳಿಂದ ಗೆಲ್ಲಲು ಸಾಧ್ಯವಿಲ್ಲ ಎಂದು ತಿಳಿದ ಅಶ್ವತ್ಥಾಮನು ಬ್ರಹ್ಮಶಿರನನ್ನು ಪ್ರಾರ್ಥಿಸಿದನು. ಅರ್ಜುನನು ಬ್ರಹ್ಮಾಸ್ತ್ರವನ್ನು ಪ್ರಯೋಗಿಸಿದಾಗ, ನಾರದ ಮತ್ತು ವ್ಯಾಸರು ಮಧ್ಯಪ್ರವೇಶಿಸಿ ಇಬ್ಬರೂ ತಮ್ಮ ಶಸ್ತ್ರಾಸ್ತ್ರಗಳನ್ನು ಹಿಂತೆಗೆದುಕೊಳ್ಳುವಂತೆ ಆಜ್ಞಾಪಿಸಿದರು. ಅರ್ಜುನನು ಅದನ್ನು ಯಶಸ್ವಿಯಾಗಿ ಮಾಡಿದರೂ, ಅಶ್ವತ್ಥಾಮನು ಅಗತ್ಯವಾದ ಸಾಮರ್ಥ್ಯವನ್ನು ಹೊಂದಿರಲಿಲ್ಲ. ಇನ್ನೂ ಸೇಡು ತೀರಿಸಿಕೊಳ್ಳುವ ಬಯಕೆಯಲ್ಲಿ ಮುಳುಗಿದ್ದ ಅಶ್ವತ್ಥಾಮನು ಪಾಂಡವರನ್ನು ಕೊನೆಗೊಳಿಸಲು ಸಾಧ್ಯವಾಗದಿದ್ದರೆ, ಅವರ ವಂಶಾವಳಿಯನ್ನು ಕೊನೆಗೊಳಿಸಲು ನಿರ್ಧರಿಸಿದನು. ಉತ್ತರಾಳ ಗರ್ಭದಲ್ಲಿ ಆಯುಧವನ್ನು ಗುರಿಯಿಟ್ಟು ಹುಟ್ಟಲಿರುವ ಪರೀಕ್ಷಿತನನ್ನು ಕೊಂದನು.

ಉತ್ತರೆಯು ಹೆರಿಗೆಗೆ ಒಳಗಾದಾಗ ಕೃಷ್ಣನು ಸತ್ತ ಮಗುವನ್ನು ಪುನರುಜ್ಜೀವನಗೊಳಿಸಿದನು ಮತ್ತು ಆ ಮಗುವಿಗೆ **ಪರೀಕ್ಷಿತ** ಎಂದು ಹೆಸರಿಸಲಾಯಿತು. ಅಂದರೆ 'ಪರೀಕ್ಷೆಗೆ ಒಳಗಾದವನು' ಎಂಬುದು ಈ ಹೆಸರಿನ ಅರ್ಥವಾಗಿದೆ.

ಯೋಧನು ತನ್ನ ಆಯುಧಗಳನ್ನು ಹುಟ್ಟಲಿರುವ ಮಗುವಿನ ಮೇಲೆ ಪ್ರಯೋಗಿಸುವ ಆಲೋಚನೆಯಿಂದ ಕೋಪಗೊಂಡ ಕೃಷ್ಣನು ಅಶ್ವತ್ಥಾಮನನ್ನು ಸಹಸ್ರಮಾನಗಳ ಕಾಲ ಸಂಪೂರ್ಣವಾಗಿ ಏಕಾಂಗಿಯಾಗಿ ಮತ್ತು ರೋಗಗಳಿಂದ ಹೊರೆಯಾಗಿ, ತನ್ನ ಸ್ವಂತ ಕೀವಿನ ವಾಸನೆಯಿಂದ ಹಿಮ್ಮೆಟ್ಟಿಸಲು ಶಪಿಸಿದನು.

ಆಶ್ರಮವಾಸಿಕ ಪರ್ವದ ಪ್ರಕಾರ, ಯುದ್ಧದ ಹದಿನೈದು ವರ್ಷಗಳ ನಂತರ ಧೃತರಾಷ್ಟ್ರ, ಗಾಂಧಾರಿ, ಕುಂತಿ ಮತ್ತು ವಿದುರರು ಕಾಡಿಗೆ ಹೊರಟರು. ತಿಂಗಳುಗಳ ನಂತರ, ಪಾಂಡವರು ತಮ್ಮ ಹಿರಿಯರನ್ನು ಭೇಟಿಯಾಗಲು ಪ್ರಯತ್ನಿಸಿದಾಗ ವ್ಯಾಸ ಮುನಿ ಕೂಡ ಹಾಜರಿದ್ದರು. ಋಷಿಮುನಿಯ ಶಕ್ತಿಯ ಮೂಲಕ ಸತ್ತವರಿಗೆ ಒಂದು ರಾತ್ರಿ ಜೀವವನ್ನು ನೀಡಲಾಯಿತು. ಬೆಳಗಾಗುತ್ತಿದ್ದಂತೆ, ವ್ಯಾಸರು ತಮ್ಮ ಸಂಗಾತಿಗಳೊಂದಿಗೆ ಸೇರಲು ಬಯಸುವ ಎಲ್ಲಾ ವಿಧವೆಯರನ್ನು ಗಂಗಾ ನದಿಗೆ ನಡೆಯಲು ಹೇಳಿದರು. ಉತ್ತರೆಯು ಈ ಪ್ರಸ್ತಾಪವನ್ನು ಸ್ವೀಕರಿಸಿರಬಹುದು.

ಗಮನಾರ್ಹವಾಗಿ, ಪಾಂಡವರು ಅಂತಿಮವಾಗಿ ಜಗತ್ತನ್ನು ತ್ಯಜಿಸಿದಾಗ ಯುವ ಪರೀಕ್ಷಿತನನ್ನು ನೋಡಿಕೊಳ್ಳುವ ಜವಾಬ್ದಾರಿಯನ್ನು ಸುಭದ್ರೆಯು ವಹಿಸಿಕೊಂಡಿದ್ದಳು. 

## ಉಲ್ಲೇಖಗಳು
ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ನಂದನ ಹೊಸುರು

**ನಂದನ ಹೊಸುರು** ಗ್ರಾಮವು ಕರ್ನಾಟಕ ರಾಜ್ಯದ ಚಿತ್ರದುರ್ಗ ಜಿಲ್ಲೆ ಹೊಳಲ್ಕೆರೆ ತಾಲ್ಲೂಕು ತಾಳ್ಯ ಹೊಬಳಿಯಲ್ಲಿದೆ.

ವರ್ಗ:ಚಿತ್ರದುರ್ಗ ಜಿಲ್ಲೆ
ಎಎಸ್ ಡಿಎ

**ಎಎಸ್ ಡಿಎ** ನಿತ್ಯೋಪಯೋಗಿ ವಸ್ತುಗಳನ್ನು ಮಾರುವ ಜಗದ್ವಿಖ್ಯಾತ ಚಿಲ್ಲರೆ ಮಾರಾಟ ಕ್ಷೇತ್ರದ ಬ್ರಿಟಿಶ್ ಕಂಪನಿ.

## ಹೊರಗಿನ ಕೊಂಡಿಗಳು
* Asda corporate website
* Asda Direct 
* Asda Travel 
* Asda Entertainment
* Asda Flowers 
* Asda Mobile
* Asda Contact Lenses 
* Asda Finance 
* Asda FM 
* Asda stores opening hours with a list of stores
* Irish newspaper article
* Asda YouTube channel
ಕಾಲ್ನಡಿಗೆ

ಉತ್ತಮ ಆರೋಗ್ಯಕ್ಕೆ **ಕಾಲ್ನಡಿಗೆ** ಬಿಟ್ಟರೆ ಬೇರೆ ಯಾವುದೇ ಸರಳ ವಿಧಾನಗಳಿಲ್ಲ..

ನಡಿಗೆಗೆ ೧೦ ಕಾರಣಗಳು.
೧.ನಡಿಗೆಗಾಗಿ  ಯಾವುದೇ ತರಬೇತಿಯ ಅವಶ್ಯಕತೆ ಇರುವುದಿಲ್ಲಾ. ಇದು ಅತೀ ಸರಳ ಮತ್ತು ನಿಶುಲ್ಕ.

೨ ಇತರ ಯವುದೇ ಅ೦ಗ ಸಾಧನೆಗಳನ್ನು ಹೋಲಿಸಿದರೆ ನಡಿಗೆಯಲ್ಲಿ ಉ೦ಟಾಗಬಹುದಾದ ಘಾಯ ನೋವುಗಳ ಪ್ರಮಾಣ ತೀರ ಕಡಿಮೆ, ಅಥವಾ ಇಲ್ಲವೇಇಲ್ಲಾ ಅ೦ತಾ ಹೇಳಬಹುದು. ಆ೦ಗ್ಲ ಭಾಷೆಯಲ್ಲಿ ಹೆಳಿದ೦ತೆ ಇದು ಒಂದು (ಲೋ ಇ೦ಪ್ಯಾಕಕ್ಟ ಎಕ್ಸರಸ್ಯೆಜ್ )ಕಡಿಮೆ ಹೊಡೆತದ ವ್ಯಾಯಮ. 
೩ಹೃದಯಕ್ಕೆ ಸ೦ಬಧಿಸಿದ ಕಾಯಿಲೆಗಳು ದೂರವಾನಗುತ್ತವೆ.

೪.ರಕ್ತದಲ್ಲಿನ ಕೆ೦ಪು ರಕ್ತಕಣಗಳಲ್ಲಿನ ಹೀಮೋಗ್ಲೋಬಿನ್ ಪ್ರಮಾಣ ಅಧಿಕ ವಾಗುತ್ತದೆ. ಇದರಿಂದ ಹೆಚ್ಚಿನ ಪ್ರಮಾಣದಲ್ಲಿ ಆಮ್ಲಜನಕದ ಸರಬರಾಜು ಚುರುಕುಗೊಳ್ಳುತ್ತದೆ.ರಕ್ತದಲ್ಲಿನ ಎಹ್.ಡಿ.ಎಲ್. ನ ಪ್ರಮಾಣ ಹೆಚ್ಚಾಗುತ್ತದೆ ಮತ್ತು ಎಲ್.ಡಿ.ಎಲ್. ನ ಪ್ರಮಾಣ ಕಡಿಮೆ ಆಗುತ್ತದೆ.

೫.ಹೃದಯದ ಬಡಿತ ಕಡಿಮೆ ಆಗುತ್ತದೆ,ಕಾರಣ ಹೃದಯ ಮೊದಲಿಗಿ೦ತಲೂ ಬಲಶಾಲಿಯಾಗೆರುತ್ತದೆ.

೬. ರಕ್ತದ ಒತ್ತಡ ಸಮತೋಲನದಲ್ಲಿ ಇರುತ್ತದೆ.

೭ನಡಿಗೆಯಿ೦ದ ಮೆದುಳು ಚುರುಕುಗೊಳ್ಳುತ್ತದೆ.

೮.ಎ೦ಡೋಫ್ರಿನ್ ಎ೦ಬ ದೃವದ ಬಿಡುಗಡೆಯಾಗುತ್ತದೆ. ಇದರಿಂದ ಮನಸ್ಸು ಯಾವಾಗಲೂ ಉಲ್ಲಸಿತ ಇರುತ್ತದೆ.

೯.ಸಿ೦ಪೆಟಥೆಟಿಕ್ ನರ್ವಸ್ ಸಿಸ್ಟಿಮ್ ಮತ್ತು ಪ್ಯಾರಾಸಿ೦ಪೆಥೆಟಿಕ್ ನರ್ವ್ಸ್ ಸಿಸ್ಟಿಮ್ ಗಳನಡುವೆ  ಸಮತೋಲನ ಉ೦ಟಾಗುತ್ತದೆ.

೧೦.ನಡಿಗೆಯಿ೦ದ ಶರೀರದ ರೋಗ  ಪ್ರತಿರೋಧಕ ಶಕ್ತಿ ಹೆಚ್ಚಾಗುತ್ತದೆ.

ಯಾವುದೇ ಪ೦ದ್ಯಗಳಲ್ಲಿ ಭಾಗವಹಿಸುವಮುನ್ನ  ನುಮಾರು ೮ ರಿಂದ ೧೦ ತಿ೦ಗಳುಗಳವರೆಗೆ ದಿನವೂ  ೧೫ ನಿಮಿಶಗಳ ಬಿರುಸಿನ ನಡಿಗೆ ಮಾಡಿದಲ್ಲಿ ಆ ವ್ಯಕ್ತಿಯು ಗುಣಾತ್ಮಕವಾಗಿ ಸಾಧನೆಯನ್ನು ಮಾಡಬಲ್ಲ.
ಹೆಚ್ಚಿನ ವಿವರಗಳಿಗಾಗಿ ವೆಬ್ ಸ್ಸೈಟ್  ವಾಕ್ ಇನ್ ಎರೋಬಿಕ್ಸ್ ಎ ನಿವ್ವ್ ಕನ್ಸೆಪ್ಟ ಆಫ್ ಕಾರ್ಡಿಯೋ ಸ್ಟ್ರೆ೦ಗ್ದನಿ೦ಗ ಎಕ್ಸಸ್ರೈಸ.

ವರ್ಗ:ವ್ಯಾಯಾಮ
ಬಾಲ್ ಮೋಹನ್ ವಿದ್ಯಾಮಂದಿರ್, ದಾದರ್, ಮುಂಬಯಿ

ಬೊಂಬಾಯಿನ ಅತಿ ಹಳೆಯ ವಿದ್ಯಾಸಂಸ್ಥೆಯೆಂದು ಹೆಸರಾದ, 'ಬಾಲ್ ಮೋಹನ್ ವಿದ್ಯಾ ಮಂದಿರ್’ ೧೯೪೦ ರಲ್ಲಿ ಸ್ಥಾಪಿಸಲ್ಪಟ್ಟಿತು. ಈ ಶಿಕ್ಷಣ ಸಂಸ್ಥೆಯನ್ನು 'ನ್ಯಾಶನಲ್ ಟೀಚರ್ಸ್ ಅವಾರ್ಡ್ ವಿಜೇತ','ಶ್ರೀ. ದಾದಾಸಾಹೇಬ್ ರಿಗೆ,ಯವರು, ಸ್ಥಾಪಿಸಿದರು. ವಿದ್ಯಾಸಂಸ್ಥೆಗೆ 'ಮಹಾರಾಷ್ಟ್ರ ಸರಕಾರದ ಕಮ್ಯುನಿಟಿ ವೆಲ್ಫೇರ್ ಪ್ರಶಸ್ತಿ'ಯೂ ಲಭಿಸಿದೆ. ಇಲ್ಲಿ, ಸುಮಾರು ೬,೦೦೦ ವಿದ್ಯಾರ್ಥಿಗಳು ವಿದ್ಯಾಭ್ಯಾಸ ಮಾಡುತ್ತಿದ್ದಾರೆ. ಬಾಲಕ-ಬಾಲಕಿಯರು ಜೊತೆಗೂಡಿ, ಸಹ-ಶಿಕ್ಷಣ ಪಡೆಯುತ್ತಿರುವ ಶಾಲೆ, 'ಮಹಾರಾಷ್ಟ್ರ ಶಿಕ್ಷಣ ಬೋರ್ಡ್' ನ ಅಧಿಕಾರದಡಿಯಲ್ಲಿ ಕೆಲಸಮಾಡುತ್ತಿದೆ. ಈ ವಿದ್ಯಾಸಂಸ್ಥೆ ಪ್ರಾರಂಭವಾದ ಸಮಯದಲ್ಲಿ ಕೇವಲ 'ಮರಾಠಿ ಮಾಧ್ಯಮ'ದಲ್ಲಿ 'ಪಾಠಕ್ರಮ'ಗಳು ಜರುಗುತ್ತಿದ್ದವು. 'ಇಂಗ್ಲೀಷ್ ಮೀಡಿಯಮ್ ಶಾಲೆ' ೧೯೯೯ ರಲ್ಲಿ ಅಸ್ತಿತ್ವಕ್ಕೆ ಬಂತು.
## ’ಬಾಲಮೋಹನ್ ವಿದ್ಯಾಸಂಸ್ಥೆ’ಯಲ್ಲಿ ಉಪಲಭ್ದವಿರುವ ಸೌಲಭ್ಯಗಳು
ಸಂಸ್ಥೆಯ ಪುಸ್ತಕ ಭಂಡಾರದಲ್ಲಿ, ವಿದ್ಯಾರ್ಥಿಗಳಿಗೆ ಉಪಯುಕ್ತವಾಗುವ, ೮೦,೦೦೦ ಪುಸ್ತಕಗಳು ಉಪಲಭ್ದವಿವೆ. 'ವಿಜ್ಞಾನದ ಕಾರ್ಯಾಲಯ' ಜೊತೆಗೆ 'ಕಂಪ್ಯೂಟರ್ ಕಾರ್ಯಾಲಯ'ವೂ(Laboratory) ಇದೆ. ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ಆಯೋಜಿಸಲು ವಿಶಾಲವಾದ, ಸುವ್ಯವಸ್ಥಿತ, ಸಭಾಂಗಣವಿದೆ. ವಿದ್ಯಾರ್ಥಿಗಳಿಗೆ ಸಲಹೆ ಮುಂತಾದ ಉಪಯುಕ್ತ ವಿಷಯಗಳಿಗೆ 'ತರಪೇತಿಹೊಂದಿದ ಕೌನ್ಸಿಲರ್ಸ್' ಇದ್ದಾರೆ. ಶಾಲೆಗೆ ತಗುಲಿದಂತೆ, ಒಂದು ವ್ಯವಸ್ಥಿತ 'ಮೆಡಿಕಲ್ ಸೆಂಟರ್' ಸಹ ಇದೆ. ಮನಸ್ಸಿನ ಉದ್ವೇಗ, ಹಾಗೂ ಮನೆಯ ಸಮಸ್ಯೆಗಳ ಒತ್ತಡದಿಂದ ಬಳಲುತ್ತಿರುವ ವಿದ್ಯಾರ್ಥಿಗಳಿಗೆ ಸಹಾಯಮಾಡಲು, ಆ ವಲಯದಲ್ಲಿ ಪ್ರಶಿಕ್ಷಣ ಪಡೆದ, 'ಮನೋವಿಜ್ಞಾನದ ಚಿಕಿತ್ಸಕ'ರಿದ್ದಾರೆ.
## ಕ್ರೀಡೆಗಳಿಗೂ ವಿಶೇಷ ಆದ್ಯತೆಯಿದೆ
ಕ್ರೀಡೆಗಳಿಗಾಗಿ ಅತ್ಯುತ್ತಮ ವ್ಯವಸ್ಥೆಯನ್ನು ಮಾಡಲಾಗಿದೆ. ಮಕ್ಕಳಿಗಾಗಿ ಹಲವಾರು ಕ್ರೀಡೆಗಳನ್ನು ಆಯ್ದುಕೊಳ್ಳಬಹುದು. ಶಾಲೆಯ ಪಕ್ಕದಲ್ಲೇ ದೊಡ್ಡ ಆಟದ ಮೈದಾನವಿದೆ. ಅಲ್ಲಿ ಶಿಕ್ಷಣಕೊಡಲು ಅನೇಕ ತರಪೇತಿತ ಶಿಕ್ಷಕರಿದ್ದಾರೆ. ವರ್ಷದಲ್ಲಿ ಹಲವಾರು 'ಸ್ಪರ್ಧೆ'ಗಳನ್ನು ಆಯೋಜಿಸಲಾಗುತ್ತದೆ. ನಾಟಕ ಸಂಗೀತ ಮೊದಲಾದ ಸಾಂಸ್ಕೃತ ಕಾರ್ಯಕ್ರಮಗಳಲ್ಲಿ ಮಕ್ಕಳು ಭಾಗವಹಿಸಬಹುದು. 'ಬಾಲ ದಿವಸ್', 'ಶಿಕ್ಷಕರ ದಿನ', 'ವಾರ್ಷಿಕ ಸಮಾರಂಭ', ಮುಂತಾದ ಶಿಕ್ಷಣಕ್ಕೆ ಸಂಬಂಧಪಟ್ಟ ಕಾರ್ಯಕ್ರಮಗಳ ಜೊತೆಗೆ, ಆಟಗಳಿಗೂ ವಿಶೇಷ ಮಹತ್ವವನ್ನು ಕೊಟ್ಟಿದ್ದಾರೆ. 

## ವಿದ್ಯರ್ಥಿಗಳು
# ರಾಜ್ ಠಾಕ್ರೆ

## ಉಲ್ಲೆಖಗಳು
## ಸಂಪರ್ಕಿಸಿ
Balmohan Vidya Mandir,

42,59-65, Shivaji Park,

Dadar, Mumbai-400028

Email-balmohan@vsnl.com

ವರ್ಗ:ಶಿಕ್ಷಣ ಸಂಸ್ಥೆಗಳು
ವರ್ಗ:ಮುಂಬಯಿ
ಗಿರೀಶ್ ಭಾರಧ್ವಾಜ್

ಇವರನ್ನು ತೂಗುಸೇತುವೆಗಳ ಸರದಾರ ಎಂದೇ ಕರ್ನಾಟಕದ ಜನ ಗುರುತಿಸುತ್ತಾರೆ. ಇವರು ಕರ್ನಾಟಕದ ಹಲವಾರು ಪ್ರದೇಶಗಳನ್ನು ಇವರ ತೂಗುಸೇತುವೆಗಳ ಮೂಲಕ ಬೆಸೆದಿದ್ದಾರೆ. ಅದರಲ್ಲೂ ಸುಳ್ಯದ ಪಯಸ್ವಿನಿ ನದಿಗೆ ಕಟ್ಟಿದ ರೋಟರಿ-ಇನ್ಫೋಸಿಸ್ ಸೇತುವೆ ಜನಾಕರ್ಷಣೆಯ ಕೇಂದ್ರವಾಗಿದ್ದು ಪ್ರೇಕ್ಷಣೀಯ ಸ್ಥಳವು ಆಗಿದೆ. ಇದು ಸುಳ್ಯ ನಗರವನ್ನು ದೋಡ್ಡೇರಿ ಎಂಬ ಗ್ರಾಮಕ್ಕೆ ಸಂಪರ್ಕಿಸುತ್ತದೆ. ಇವರು ಇದು ಮಾತ್ರವಲ್ಲದೆ ಇನ್ನೂ ಹಲವಾರು ಸ್ಥಳಗಳಲ್ಲಿ ಸೇತುಬಂಧ ಮಾಡಿದ್ದಾರೆ.
ಸುಳ್ಯದಲ್ಲಿ ಇರುವ ಕರಾಡ ಬ್ರಾಹ್ಮಣ ಸಮುದಾಯಕ್ಕೆ ಸೇರಿದ ಇವರು ಸಮುದಾಯದ ಹೆಮ್ಮೆಯ ಭಾರದ್ವಾಜ ಕುಟುಂಬಕ್ಕೆ ಸೇರಿದವರು. ಸುಳ್ಯದ ಹಲವಾರು ಸ್ಥಳಗಳಲ್ಲಿ ಇವರ ತೂಗುಸೇತುವೆಗಳಿದ್ದು ಇತ್ತೀಚೆಗೆ ಇವರ ಸಹಪಾಠಿ ಕರ್ನಾಟಕದ ಮುಖ್ಯಮಂತ್ರಿ ಡಿ ವಿ ಸದಾನಂದ ಗೌಡರ ಊರನ್ನು ಜಾಲ್ಸೂರು-ಸುಬ್ರಹ್ಮಣ್ಯ ರಾಜ್ಯ ಹೆದ್ದಾರಿಗೆ ಬೆಸೆದಿದ್ದಾರೆ.
## ಪ್ರಶಸ್ತಿಗಳು
ಗಿರೀಶ್ ಭಾರದ್ವಾಜ್ ಇತ್ತೀಚೆಗೆ ಸಿಎನ್ಎನ್-ಐಬಿಎನ್ ಹಿರಿಯ ನಾಗರಿಕ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ.
೨೦೧೭ರಲ್ಲಿ ಭಾರತ ಸರ್ಕಾರ ಪದ್ಮಶ್ರೀ ಪ್ರಶಸ್ತಿ ನೀಡಿ ಗೌರವಿಸಿದೆ. 

## ಉಲ್ಲೇಖಗಳು
ವರ್ಗ:ಜನ
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ವರ್ಗ:ಸಮಾಜ ಸೇವೆ
ಶಾಮನೂರು

**ಶಾಮನೂರು** ಕರ್ನಾಟಕ ರಾಜ್ಯದ ದಾವಣಗೆರೆ ನಗರದ ಬಳಿ ಇರುವ ಒಂದು ಅರೆನಗರೀಕೃತ ಗ್ರಾಮ.ಗ್ರಾಮವು ಶ್ರೀ ಆಂಜನೇಯ ಸ್ವಾಮಿ ದೇವಾಲಯಕ್ಕೆ ಪ್ರಸಿದ್ಧಿಯಾಗಿದೆ.

ವರ್ಗ:ದಾವಣಗೆರೆ ಜಿಲ್ಲೆ
ಮಾಧವಿ

**ಮಾಧವಿ** ದಕ್ಷಿಣ ಭಾರತದ ಚಿತ್ರನಟಿ. ಇವರು ೧೭ ವರ್ಷಗಳ ಅವಧಿಯಲ್ಲಿ ತೆಲುಗು, ತಮಿಳು, ಕನ್ನಡ, ಬೆಂಗಾಲಿ, ಮಲಯಾಳಂ, ಒರಿಯಾ  ಮತ್ತು ಹಿಂದಿ - ಈ ಏಳು ಭಾಷೆಗಳಲ್ಲಿ ನಾಯಕಿಯ ಪಾತ್ರ ಮಾಡಿದ್ದಾರೆ. ಅವರು ಈವರೆಗೆ ೩೦೦ ಕ್ಕೂ ಹೆಚ್ಚು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.

ಇವರು ಹುಟ್ಟಿದ್ದು  ಆಂಧ್ರಪ್ರದೇಶದ ಹೈದರಾಬಾದ್ ನಲ್ಲಿ. ಬಾಲ್ಯದಲ್ಲೇ ಭರತನಾಟ್ಯ ಮತ್ತು ಜನಪದ ನೃತ್ಯ ಕಲಿತು ಸಾವಿರಕ್ಕೂ ಹೆಚ್ಚು ಪ್ರದರ್ಶನ ನೀಡಿದ್ದಾರೆ. ಹದಿಹರೆಯದಲ್ಲಿ ಇವರಿಗೆ ದಾಸರಿ ನಾರಾಯಣರಾವ್ ರವರು ತೆಲುಗು ಚಿತ್ರವೊಂದರಲ್ಲಿ ಪೋಷಕ ಪಾತ್ರವನ್ನು  ಕೊಟ್ಟರು. ಅದು ತುಂಬ ಯಶಸ್ವಿ ಆಯಿತು. ನಂತರ ಕೆ. ಬಾಲಚಂದರ್   ೧೯೭೯ರಲ್ಲಿ ಮರೋಚರಿತ್ರ ಚಿತ್ರದಲ್ಲಿ  ಕಮಲಹಾಸನ್  ಜತೆಗೆ ಪ್ರಮುಖಪಾತ್ರವೊಂದನ್ನು ಕೊಟ್ಟರು.   ಅದ್ಭುತ ಯಶಸ್ಸು ಕಂಡ ಈ ಚಿತ್ರ ಹಿಂದಿಯಲ್ಲಿ 'ಏಕ್ ದೂಜೆ ಕೇ ಲಿಯೆ' ಹೆಸರಿನಲ್ಲಿ ತಯಾರಾಗಿ ಅಲ್ಲಿಯೂ   ಭಾರೀ ಯಶ ಪಡೆಯಿತು.

ಮಾಧವಿಯವರು ಅಮಿತಾಭ್ ಬಚ್ಚನ್ ಜತೆ ಅಗ್ನಿಪಥ್ ಚಿತ್ರದಲ್ಲಿ ಅಭಿನಯಿಸಿದ್ದಾರೆ.  ಕಮಲಹಾಸನ್  ಜತೆಗೆ ರಾಜಪಾರ್ವೈ ಮತ್ತು  ಟಿಕ್ ಟಿಕ್ ಟಿಕ್  ಮುಖ್ಯ ಛಿತ್ರಗಳು.  ತೆಲುಗು ನಟ ಚಿರಂಜೀವಿ  ಜತೆ ಅವರ ಅನೇಕ ಚಿತ್ರಗಳಿವೆ.

ಕನ್ನಡದಲ್ಲೂ ಅವರು ಅನೇಕ ಯಶಸ್ವೀ ಚಿತ್ರಗಳಲ್ಲಿ ರಾಜಕುಮಾರ್, ವಿಷ್ಣುವರ್ಧನ್, ಅಂಬರೀಶ್, ಅನಂತನಾಗ್  ಜತೆಗೆ ನಾಯಕಿಯಾಗಿ ಅಭಿನಯಿಸಿದ್ದಾರೆ   ಮಲೆಯಾಳಂ ನಲ್ಲಿ ಮಮ್ಮೂಟಿ ಮತ್ತು ಮೋಹನಲಾಲ್  ಜತೆ ಅವರ ಅನೇಕ ಚಿತ್ರಗಳಿವೆ.

## ಮಾಧವಿ ಅಭಿನಯದ ಕೆಲವು ಚಿತ್ರಗಳು
### ಕನ್ನಡ 
## ಬಾಹ್ಯ ಸಂಪರ್ಕಗಳು
* http://maadhavi.com/index.html 

ವರ್ಗ:ಚಲನಚಿತ್ರ ನಟಿಯರು
ವರ್ಗ:ತೆಲುಗು ಚಲನಚಿತ್ರ ನಟಿಯರು
ವರ್ಗ:ತಮಿಳು ಚಲನಚಿತ್ರ ನಟಿಯರು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ದುಶ್ಯಲಾ

**ದುಶ್ಯಲಾ** (ಸಂಸ್ಕೃತ: दुश्शला, ರೋಮನೈಸ್ಡ್: Duśśalā) ಹಸ್ತಿನಾಪುರದ ರಾಜಕುಮಾರಿ. ದುಶ್ಯಲಾ ರಾಜ ಧೃತರಾಷ್ಟ್ರ ಮತ್ತು ರಾಣಿ ಗಾಂಧಾರಿಯ ಏಕೈಕ ಪುತ್ರಿ. ಕೌರವ ಸಹೋದರರು ಜನಿಸಿದ ನಂತರ ದುಶ್ಶಲೆಯು ಜನಿಸಿದಳು. ದುಶ್ಶಲೆಯು ಸಿಂಧುವಿನ ರಾಜ ಜಯದ್ರಥನನ್ನು ಮದುವೆಯಾದಳು. ದುಶ್ಯಲಾ ಮತ್ತು ಜಯದ್ರಥನಿಗೆ ಸುರಥ ಎಂಬ ಮಗನಿದ್ದನು. ಪಾಂಡವರೆಲ್ಲರೂ ದುಶ್ಶಲೆಯನ್ನು ತಮ್ಮ ಸ್ವಂತ ಸಹೋದರಿಯಂತೆ ನೋಡುತ್ತಿದ್ದರು. ದುಶ್ಶಲೆಯು ಸಹ ಯಾವಾಗಲೂ ಪಾಂಡವರನ್ನು ತನ್ನ ಸ್ವಂತ ಸಹೋದರರಂತೆ ಕಾಣುತ್ತಿದ್ದಳು.

## ದಂತಕಥೆ
ದುಶ್ಶಲೆಯು ಭಾರತದ ಮಹಾಕಾವ್ಯದ ಮಹಾಭಾರತದಲ್ಲಿ ದುರ್ಯೋಧನ ಮುಂತಾದ ನೂರು ಮಂದಿ ಕೌರವರ ಒಬ್ಬಳೇ ತಂಗಿ.

ಜಯದ್ರಥನು ದ್ರೌಪದಿಯನ್ನು ಅಪಹರಿಸಿದಾಗ ಪಾಂಡವರು ಅವನನ್ನು ಕೊಲ್ಲಲು ನಿರ್ಧರಿಸಿದರು. ಆದರೆ ಅವನನ್ನು ಕೊಂದರೆ ತಮ್ಮ ತಂಗಿ ದುಶ್ಯಲಾ ವಿಧವೆಯಾಗುತ್ತಾಳೆ ಎಂಬ ಕಾರಣಕ್ಕಾಗಿ ಅವರು ಅವನ ತಲೆಯನ್ನು ಬೋಳಿಸಿ ಶಿಕ್ಷೆಯನ್ನು ನೀಡಿದರು. ಅರ್ಜುನನ ಮಗನಾದ ಅಭಿಮನ್ಯುವಿನ ಸಾವಿಗೆ ಜಯದ್ರಥನು ಸಹ ಕಾರಣವಾದನು. ಅರ್ಜುನನು ಕೃಷ್ಣನ ಸಹಾಯದಿಂದ ಜಯದ್ರಥನ ಶಿರಚ್ಛೇದ ಮಾಡಿದನು.

ನಂತರ, ಪಾಂಡವರ ಅಶ್ವಮೇಧ ಯಾಗದ ಸಮಯದಲ್ಲಿ ಕುದುರೆಯು ಸಿಂಧು ರಾಜ್ಯಕ್ಕೆ ಬಂದಿತು. ಆ ಸಮಯದಲ್ಲಿ ಸಿಂಧು ರಾಜ್ಯವನ್ನು ದುಶ್ಶಲೆಯ ಮಗ ಸುರಥನು ಆಳುತ್ತಿದ್ದನು. ಅರ್ಜುನನೊಂದಿಗೆ ಹೋರಾಡುವ ನಿರೀಕ್ಷೆಯಲ್ಲಿ ಭಯಭೀತನಾದ ಸುರಥನು ಆತ್ಮಹತ್ಯೆಯನ್ನು ಮಾಡಿಕೊಳ್ಳುತ್ತಾನೆ. ದುಶ್ಶಲೆಯು ಸುರಥನ ಮಗನೊಡನೆ ಅಳುತ್ತಾ ಯುದ್ಧಭೂಮಿಗೆ ಬಂದಳು. ಅದನ್ನು ನೋಡಿದ ಅರ್ಜುನನು ಸುರಥನ ಮಗನನ್ನು ಸಿಂಧುವಿನ ರಾಜನೆಂದು ಘೋಷಿಸಿದನು.

## ಉಲ್ಲೇಖಗಳು
ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ